qundao/data-zh-poetry huggingface dataset:
暮春书事二首·其一
作者：瞿佑
朝代：明
体裁：七言律诗

过墙新竹翠交加，绿树阴阴噪乳鸦。花到酴醾香结局，鸟鸣鶗鴂客思家。煮茶汤沸风声转，梦草诗成日影斜。零落残红青子满，渐看金弹熟枇杷。
暮春书事二首·其二
作者：瞿佑
朝代：明
体裁：七言律诗

睡起呼童扫落花，石泉槐火试新茶。树林深处蜂王国，帘幕阴中燕子家。柳絮乘风投砚水，竹枝摇影落窗纱。幽居莫道无官况，鼓吹犹存两部蛙。
暮春有感
作者：瞿佑
朝代：明
体裁：七言律诗

美人不见已连朝，况值春残景寂寥。力不禁风红芍药，声偏宜雨碧芭蕉。寻常路隔疑春树，万一书来候晚潮。况是频频移带眼，沈郎不复旧时腰。
有感
作者：瞿佑
朝代：明
体裁：七言律诗

世事年来似弈棋，可堪岁月去如驰。肉生髀骨英雄老，金尽床头富贵迟。蹈海莫追天下士，折腰难事里中儿。可怜满眼新亭泪，对泣无人只自悲。
望江南
作者：瞿佑
朝代：明
体裁：词

西湖景，冬日转清奇。赏雪楼台评酒价，观梅园圃定春期。共醉太平时。
望江南
作者：瞿佑
朝代：明
体裁：词

西湖景，夏日正堪游。金勒马嘶垂柳岸，红妆人泛采莲舟。惊起水中鸥。
望江南
作者：瞿佑
朝代：明
体裁：词

西湖景，春日最宜晴。花底管弦公子宴，水边罗绮丽人行。十里按歌声。
望江南
作者：瞿佑
朝代：明
体裁：词

西湖景，秋日更宜观。桂子冈峦金粟富，芙蓉洲渚彩云间。爽气满前山。
朝云诵偈
作者：瞿佑
朝代：明
体裁：偈颂

春树红颜一掷梭，六如偈里暗消磨。主翁不悟荣华过，一笑重烦春梦婆。
木兰花慢·金故宫太液池白莲
作者：瞿佑
朝代：明
体裁：词

记前朝旧事，曾此地，会神仙。向鳷鹊桥头，花迎凤辇，浪捧龙船。繁华已成尘土，但一池、秋水浸长天。白鹭曾窥舞扇，青鸾惯递吟笺。
多情惟有旧时莲，照影夕阳边。甚冷艳幽香，浓涵晚露，澹抹昏烟。堪嗟后庭玉树，共幽兰、远向汝南迁。留得宫墙杨柳，一般憔悴风前。
李娃念旧
作者：瞿佑
朝代：明
体裁：七言绝句

故人一别负佳期，饥火烧肠冻不知。须念往年行乐处，宝鞍三堕曲江池。
杨柳青谣四首
作者：瞿佑
朝代：明

昔闻杨柳青，今见杨柳黄。三秋既迫暮，五更仍飞蝗。黄叶辞旧枝，青眼存生意。稍待阳春回，又看柔荑翠。枯荣互乘除，气运常相参。在物尚如此，在人何以堪？乔林蔽日高，古树停云密。为作短歌行，聊备乐府什。
杨柳青谣四首·其一
作者：瞿佑
朝代：明

昔闻杨柳青，今见杨柳黄。三秋既迫暮，五更仍飞蝗。
杨柳青谣四首·其三
作者：瞿佑
朝代：明

枯荣互乘除，气运常相参。在物尚如此，在人何以堪？
杨柳青谣四首·其二
作者：瞿佑
朝代：明

黄叶辞旧枝，青眼存生意。稍待阳春回，又看柔荑翠。
杨柳青谣四首·其四
作者：瞿佑
朝代：明

乔林蔽日高，古树停云密。为作短歌行，聊备乐府什。
杳娘拆字
作者：瞿佑
朝代：明
体裁：七言绝句

懊恼宫中十八娘，莫将体字戏评量。等閒一画轻移动，勾引真人出晋阳。
柳氏重归
作者：瞿佑
朝代：明
体裁：七言绝句

舞彻腰肢擅物华，风流只合在诗家。韩郎可是攀来惯，他日重吟御柳斜。
武灵后
作者：瞿佑
朝代：明
体裁：七言绝句

浴苑中间杨白华，随风飘泊向天涯。悲歌未断肠先断，日落长秋起暮鸦。
残蝶
作者：瞿佑
朝代：明
体裁：七言律诗

飞鸟曾闻载鬼车，粉香何事亦随邪。伤生不惜身投火，抵死犹将命乞花。望帝精灵枝上血，韩凭魂魄墓前沙。一般有恨难消灭，梦里相逢更可嗟。
毛女成仙
作者：瞿佑
朝代：明
体裁：七言绝句

童女楼船去不归，三山何处觅灵芝。神仙只在秦宫里，底事君王却不知。
汴梁怀古
作者：瞿佑
朝代：明
体裁：七言律诗

歌舞楼台事可夸，昔年曾此擅豪华。尚余艮岳排苍昊，那得神霄隔紫霞。废苑草荒堪牧马，长沟柳老不藏鸦。陌头盲女无愁恨，能拨琵琶说赵家。
洛神凌波
作者：瞿佑
朝代：明
体裁：七言绝句

采珠拾翠故逡巡，虚恼陈王赋感甄。远与惊鸿踏波去，望中犹想袜尘轻。
流河驿
作者：瞿佑
朝代：明

河水滔滔不尽流，今来古往几春秋。波涛不覆渔翁艇，馆舍常迎使客舟。青眼有情惟岸柳，白头无闷是沙鸥。从今解却尘缨去，一任沧波孺子讴。
清明
作者：瞿佑
朝代：明
体裁：七言绝句

兼旬蹭蹬在京华，又见东风御柳斜。客里不甘佳节过，借人亭馆看梨花。
满庭芳·西湖秋泛
作者：瞿佑
朝代：明
体裁：词

露苇催黄，烟蒲注绿，水光山色相连。红衣落尽，辜负采莲船。点检六桥杨柳，但几个、抱叶寒蝉。秋容晚，云寒雁背，风冷鹭鸶肩。华筵，容易散，愁添酒量，病减诗颠。况情怀冷淡，渐入中年。扫退舞裙歌扇，尽付与、一枕高眠。清閒好，脱巾露发，仰面看青天。
烟火戏
作者：瞿佑
朝代：明
体裁：七言律诗

天花无数月中开，五色祥云绕绛台。堕地忽惊星彩散，飞空频作雨声来。怒撞玉斗翻晴雪，勇踏金轮起迅雷。更漏已深人渐散，闹干挑得綵灯回。
烧香桌
作者：瞿佑
朝代：明
体裁：七言律诗

雕檀斲梓样新奇，雾阁云窗任转移。金兽小身平立处，玉人双手并抬时。轻烟每向穿花见，细语多因拜月知。有约不来閒凭久，麝煤煨尽独敲棋。
熨斗
作者：瞿佑
朝代：明
体裁：七言律诗

有柄何曾挹酒浆，随时用舍属闺房。斡旋天上阳和气，平帖人间锦绣香。翠袖捲纱移玉钏，金篝分火近牙床。衣成远寄征夫去，印颗何时肘后黄。
燕泥
作者：瞿佑
朝代：明
体裁：七言律诗

水溢芹塘过晚潮，土膏滋润长兰苕。绿杨影里和烟拾，红杏香中带雨调。旧垒绸缪惟恨晚，空梁零落可怜宵。贪高笑尔双乌鹊，结得危巢易动摇。
玉簪花
作者：瞿佑
朝代：明
体裁：七言律诗

白露初凝气候凉，花神献宝助新妆。移来银色三千界，压尽金钗十二行。秋水为神冰琢骨，龙涎作炷麝传香。不须石上忧磨折，长在佳人鬓髻傍。
王母仙桃
作者：瞿佑
朝代：明
体裁：七言绝句

周王汉帝总成空，未及桃花一度红。殿上小儿差耐久，等闲三入果园中。
琼琼玉筝
作者：瞿佑
朝代：明
体裁：七言绝句

钿蝉金雁谩纷纷，一曲谁能月下闻。惟有崔生偏入耳，娇声近在砑罗裙。
瑞瑞雪岭
作者：瞿佑
朝代：明
体裁：七言绝句

二十四楼灯市月，千三百里锦帆风。何如雪岭花偏好，高压扬州芍药红。
白杨梅
作者：瞿佑
朝代：明
体裁：七言律诗

乃祖杨朱族最奇，诸孙清白又分枝。炎风不解消冰骨，寒粟偏能上玉肌。异味每烦山客赠，灵根犹是圣僧移。水晶盘荐华筵上，酪粉盐花两不知。
白燕
作者：瞿佑
朝代：明
体裁：七言律诗

脱却乌衣绝点瑕，银屏珠箔旧生涯。玉京老去妆初改，王榭归来鬓已华。避雨有时粘柳絮，梦云何处认梨花。飞琼不向瑶台去，却入寻常百姓家。
盼盼
作者：瞿佑
朝代：明
体裁：七言绝句

亚父冢前秋草合，虞姬坟上暮云愁。如何一片彭城月，只照张家燕子楼。
看潮词·其一
作者：瞿佑
朝代：明
体裁：七言绝句

嘉会门边翠梆垂，海仙桥上赤栏欹。行人指点山前石，曾刻先朝御制诗。
看潮词·其二
作者：瞿佑
朝代：明
体裁：七言绝句

一线初看出海迟，司封祠下立多时。须臾金鼓连天震，忙杀中流踏浪儿。
看灯词·其一
作者：瞿佑
朝代：明
体裁：乐府曲辞

东家砍竹縳山棚，西舍邀人合凤笙。官府榜文初出了，今宵喜得晚来晴。
看灯词·其七
作者：瞿佑
朝代：明
体裁：七言绝句

香带交垂八尺高，红灯影里见丝毫。傍人总道工夫巧，一月香闺弄剪刀。
看灯词·其三
作者：瞿佑
朝代：明
体裁：七言绝句

南瓦新开影戏场，满堂明烛照兴亡。看看弄到乌江渡，犹把英雄说霸王。
看灯词·其九
作者：瞿佑
朝代：明
体裁：七言绝句

随分梳妆浅淡衣，像生花朵闹蛾飞。年时也有烧香愿，同上吴山及早归。
看灯词·其二
作者：瞿佑
朝代：明
体裁：七言绝句

都司烟火揭高竿，万斛珠玑撒玉盘。看到顶头齐喝采，紫葡萄上月团团。
看灯词·其五
作者：瞿佑
朝代：明
体裁：乐府曲辞

傀儡装成出教坊，綵旗前引两三行。郭郎鲍老休相笑，毕竟何人舞袖长。
看灯词·其八
作者：瞿佑
朝代：明
体裁：七言绝句

女伴相邀趁晚晴，暂离妆阁步轻盈。当街怕有巡军见，只向齐檐屋下行。
看灯词·其六
作者：瞿佑
朝代：明
体裁：七言绝句

宝盖高悬画阁深，生红绣带细描金。就中好个流苏结，万转千回共一心。
看灯词·其十
作者：瞿佑
朝代：明
体裁：七言绝句

百媚怀春不自由，好妆金屋贮风流。谁教误向灯街见，断送痴人死未休。
看灯词·其十一
作者：瞿佑
朝代：明
体裁：乐府曲辞

风帘珠翠动纷纷，笑语声喧隔户闻。明月满街天似水，不知何处着行云。
看灯词·其十三
作者：瞿佑
朝代：明
体裁：乐府曲辞

村里儿童暂入城，随群齐上大街行。归来彻夜浑忘睡，从此春田懒去耕。
看灯词·其十二
作者：瞿佑
朝代：明
体裁：乐府曲辞

文锦坊西后市南，闹竿挑过百花篮。少年游子誇轻俊，拾得双头碧玉簪。
看灯词·其四
作者：瞿佑
朝代：明
体裁：乐府曲辞

销金小伞揭高标，红藕青梅满担挑。依旧承平风景在，街头吹彻卖饧箫。
看灯词二首
作者：瞿佑
朝代：明

傀儡妆成出教坊，彩旗前引两三行。郭郎鲍老休相笑，毕竟何人舞袖长。风帘珠翠动纷纷，笑语声喧隔户闻。明月满街天似水，不知何处著行云。
看灯词二首·其一
作者：瞿佑
朝代：明

傀儡妆成出教坊，彩旗前引两三行。郭郎鲍老休相笑，毕竟何人舞袖长。
看灯词二首·其二
作者：瞿佑
朝代：明

风帘珠翠动纷纷，笑语声喧隔户闻。明月满街天似水，不知何处著行云。
碧玉赴井
作者：瞿佑
朝代：明
体裁：七言绝句

一入朱门便不归，银屏寂寞凤凰枝。欲知碧玉心中事，请看香罗带上诗。
秦女吹箫
作者：瞿佑
朝代：明
体裁：七言绝句

玉琯双吹引凤凰，曲中同赴白云乡。如何后日秦台梦，不见萧郎见沈郎。
紫微楼夜坐次张士行布政韵
作者：瞿佑
朝代：明
体裁：七言律诗

天光连水水连山，贝阙珠宫咫尺间。织女金梭投座侧，湘娥锦瑟奏江干。杯邀明月清樽满，帘卷西风画扇闲。歌舞渐阑更漏永，绛纱笼烛醉扶还。
红木犀
作者：瞿佑
朝代：明
体裁：七言律诗

滴露研珠染素秋，轻黄淡白总包羞。量空金粟知难买，击碎珊瑚惜未收。仙友自传丹灶术，状元须作锦衣游。一枝拟问嫦娥乞，管取花神暗点头。
红甲
作者：瞿佑
朝代：明
体裁：七言律诗

金盆和露捣仙葩，解使纤纤玉有瑕。一点愁凝鹦鹉喙，十分春上牡丹芽。娇弹粉泪抛红豆，戏掐花枝镂绛霞。女伴相逢频借问，几回错认守宫砂。
红线仙侠
作者：瞿佑
朝代：明
体裁：七言绝句

两镇交欢信使驰，红颜一出胜全师。魏州惊倒田承嗣，不敢重留外宅儿。
红蜻蜓
作者：瞿佑
朝代：明
体裁：七言律诗

蝶粉蜂黄气正骄，爱渠款款集兰苕。翅攒霜叶飞难定，目聚灯花燄未消。偷咀仙霞传秘诀，戏涂猩血点纤腰。写生好倩毗陵笔，浓蘸胭脂上软绡。
织女牛夫
作者：瞿佑
朝代：明
体裁：七言绝句

锦机停织动经秋，恨逐银河一水流。人世底须争巧拙，乞来何不妮牵牛。
织锦机
作者：瞿佑
朝代：明
体裁：七言律诗

绿纱窗下响咿哑，知是秦川第几家。五色染成长命缕，双头挽就合欢花。只愁转轴劳筋力，莫谩投梭损齿牙。不似绣床閒坐倦，自将辛苦作生涯。
羊毫笔
作者：瞿佑
朝代：明
体裁：七言律诗

毛颖年深老不能，中书模画叹难胜。管城忽现左元放，草泽不容严子陵。壁上榴皮功可述，门前竹叶事无凭。刚柔何必吹毛问，耐久真堪作友朋。
美人画眉歌
作者：瞿佑
朝代：明
体裁：诗

妆阁晓寒愁独倚，蔷薇露滴胭脂水。粉绵磨镜不闻声，彩鸾影落瑶台里。镂金小合贮灯花，轻扫双蛾映脸霞。螺黛凝香传内院，猩毫染色妒东家。眼波流断横云偃，月样弯弯山样远。郎君走马游章台，惆怅无人问深浅。含情敛恨久徘徊，一脉闲愁未放开。侍女不知心内事，手搓梅子入帘来。
至松江
作者：瞿佑
朝代：明
体裁：七言律诗

投林倦鸟暮知还，傍水人家户半关。烟柳露荷摇动处，岸花樯燕送留间。依稀似识城头鹤，仿佛曾游海上山。张翰有灵应笑问，东归今见一人闲。
良姊樗蒲
作者：瞿佑
朝代：明
体裁：七言绝句

玉帐军中寝未安，树鸡刻子打牙盘。一筹博得尊翁意，特赐成都七宝鞍。
茶烟
作者：瞿佑
朝代：明
体裁：七言律诗

濛濛漠漠更霏霏，淡抹吟屏羃讲帷。石鼎火红诗咏后，竹炉汤沸客来时。雪飘僧舍衣初湿，花落觥船鬓巳丝。唯有庭前双白鹤，翩然趋避独先知。
荷风
作者：瞿佑
朝代：明
体裁：七言律诗

一阵南风一阵凉，扁舟来到水云乡。吹开太华峰头雨，散作西湖水面香。清露泻珠沾翡翠，红衣坠粉妒鸳鸯。飘飘香袖空中举，知是谁家窈窕娘。
薛涛綵笺
作者：瞿佑
朝代：明
体裁：七言绝句

小样鸾笺制造殊，寄来多附锦江鱼。枇杷花下门扉掩，赢得人称女校书。
蜂房
作者：瞿佑
朝代：明
体裁：七言律诗

牖户谁教各自开，花间衙内海潮来。分门岂虑添丁恼，酿蜜应防闸课催。蚁穴尚能藏郡国，龙宫亦自有楼台。书生苦欠立锥地，凭仗东风为作媒。
西施含颦
作者：瞿佑
朝代：明
体裁：七言绝句

捧心娇态黯如愁，长使东邻欲效尤。岂是预知亡国祸，含情终日在眉头。
西施菊
作者：瞿佑
朝代：明
体裁：七言律诗

不惜金钱买冶容，移根应自馆娃宫。西风冷落三秋后，故国繁华一笑中。戏蝶留连香径晚，游人怅望屧廊空。莫教野鹿偷衔去，留映苏台夕照红。
西湖竹枝词
作者：瞿佑
朝代：明
体裁：词

西子湖边杨柳枝，千条万缕尽垂丝。东风日暮花如雪，飞入雕墙两不知。
贺新郎·题秦女吹箫图
作者：瞿佑
朝代：明
体裁：词

风露非人世。正良宵、月华如昼，云开天霁。十二楼高无人到，只有彩鸾飞至。便同跨、抟风双翅。手弄参差琼玉琯，向曲中、写出求凰意。霄汉上，共游戏。祥飙浩荡吹香袂。任钗横、鬓乱懒把，妆梳重试。偿尽三生于飞愿，到处相随尤殢。果然是、赤绳双系。天若有情天也许，许人閒、夫妇咸如是。欢乐事，莫相弃。
车遥遥
作者：瞿佑
朝代：明
体裁：乐府曲辞

少年离别多苦辛，驱车何处问通津。停辕劝饮一杯酒，酒饮未尽车辚辚。十步百步闻车声，三里五里望车尘。车声已断车尘远，何况遥遥车上人。
过宋陵
作者：瞿佑
朝代：明
体裁：七言律诗

陈桥驿畔势仓皇，点检归来作帝王。玉斧不挥螳后雀，朱牌只写火中羊。早知金币无诚约，何必珠�有慢藏。泥马南来成底事，江边白塔更凄凉。
过武塘
作者：瞿佑
朝代：明
体裁：七言绝句

沽酒人家柳岸傍，棠梨花白菜花黄。少年游览今陈迹，暮雨萧萧洒夕阳。
过苏州二首
作者：瞿佑
朝代：明

白莲桥下暂停舟，垂柳阴阴拂水流。舞榭歌楼俱寂寞，满天梅雨过苏州。桂老花残岁月催，秋香无复旧亭台。伤心乌鹊桥头水，犹望阊门北岸来。
过苏州二首·其一
作者：瞿佑
朝代：明
体裁：七言绝句

白莲桥下暂停舟，垂柳阴阴拂水流。舞榭歌楼俱寂寞，满天梅雨过苏州。
过苏州二首·其二
作者：瞿佑
朝代：明
体裁：七言绝句

桂老花残岁月催，秋香无复旧亭台。伤心乌鹊桥头水，犹望阊门北岸来。
过风泾
作者：瞿佑
朝代：明
体裁：七言绝句

雨馀新绿涨横塘，红板桥边矮粉墙。知是清明时节到，秋千一架傍垂杨。
钱箧
作者：瞿佑
朝代：明
体裁：七言律诗

器小才堪贮百千，也胜扑满费陶甄。书生纸裹真堪笑，邻女香囊亦可怜。野步不须鞋上系，市沽何用杖头悬。画叉更有黄州竹，取用随时合自然。
阿娇金屋
作者：瞿佑
朝代：明
体裁：七言绝句

咫尺长门有别离，君心宁记主家时。黄金作屋成何事，只办相如买赋资。
陈女更衣
作者：瞿佑
朝代：明
体裁：七言绝句

相逢草草在花阴，抵死徒劳力拒深。留取佳人今夕在，缕金盒里结同心。
雪尘
作者：瞿佑
朝代：明
体裁：七言律诗

朔风刮地捲寒埃，非霰非霜旋作堆。密洒渔蓑粘玉屑，乱随马足散银杯。晓妆都弃香奁粉，夜坐频挑铁箸灰。世上热官那识此，东华争踏软红回。
青县
作者：瞿佑
朝代：明

来饮青州酒，先乘青县风。川原通赵北，境界入山东。馔设河鱼白，筵供野枣红。沿屯禾黍熟，饱饭乐年丰。
鞋灯
作者：瞿佑
朝代：明
体裁：七言律诗

弓样新裁瘦不禁，分明一掬照花阴。凌波未试弯弯玉，踏月还生步步金。红蕾先开传密意，赤绳双系结同心。少年前度相看处，唯恨鞦韆别院深。
韦后双陆
作者：瞿佑
朝代：明
体裁：七言绝句

生世重逢天日开，恣情为乐竟为灾。局中胜负谁能决，直待临淄白刃来。
题和靖墓
作者：瞿佑
朝代：明
体裁：七言律诗

诗落人间有墓存，谁歌楚些为招魂。愁连芳草春无迹，吟断梅花月有痕。华表柱存辽鹤返，少微光霣楚天昏。生刍一束人如玉，想像高风酹酒樽。
题鼓吹续音后
作者：瞿佑
朝代：明
体裁：七言律诗

《骚》、《选》亡来雅道穷，尚于律体见遗风。平生莫售穿杨技，十载曾加刻楮功。此去末应无伯乐，后来当复有扬雄。吟窗玩味韦编绝，举世宗唐恐未公。
飞燕掌舞
作者：瞿佑
朝代：明
体裁：七言绝句

雉扇霓旌锦作围，避风台冷不胜衣。身轻每欲随风去，追逐花间赤凤飞。
香印
作者：瞿佑
朝代：明
体裁：七言律诗

量酌香尘尽左旋，曾烦巧匠为雕镌。萤穿古篆盘红燄，凤绕回文吐碧烟。画内仅容方寸地，数中元有范围天。老来无复封侯念，日日移当绣佛前。
高门叹
作者：瞿佑
朝代：明
体裁：古风

高门成，高门坏，不及十年见成败。兽环移去属何人，重构高门临要津。门前牢栽杨柳树，莫被他人又移去。
鲛绡帕
作者：瞿佑
朝代：明
体裁：七言律诗

茧结扶桑出海滨，远随机杼倩鲛人。不裁洛浦凌波袜，能代湘川拭泪巾。紫麝熏香收汗润，彩毫传恨寄情真。吴绫轻薄番罗俗，出袖宜同掌上珍。
黄蝶
作者：瞿佑
朝代：明
体裁：七言律诗

误入蜂房不待媒，巧传颜色换凡胎。绕篱野菜留连住，何处金钱变化来。傅粉已知前事错，偷香未信此心灰。上林莺过频回首，一色毛衣莫用猜。
龙女传书
作者：瞿佑
朝代：明
体裁：七言绝句

海水桑田事可哀，神仙只合住蓬莱。擘麟暂露纤纤手，勾引閒人背痒来。
般若寺
作者：瞿太虚
朝代：明
体裁：古风

寒岩一片云，出没长松顶。下有幽栖人，往来樵牧境。相看两相得，无言意自永。冷风忽飘飖，吹堕清凉岭。斐□金色界，望望何辽迥。时逢绣墩翁，或啜均提茗。为谈般若寺，将无衡茅并。仙衣几时还，青旻日引领。那得寒潭中，复驻悠悠影。
秀野轩图
作者：瞿庄
朝代：明

高士闲门日日开，远山如发水如苔。几时蜕却尘中鞅，布袜青鞋屡往来。
题慧麓秋晴图
作者：瞿庄
朝代：明

清游尝饮惠山泉，客里披图思惘然。尚忆信安祠外柳，萧条犹带汴堤烟。
东皋揽胜
作者：瞿式耜
朝代：明
体裁：七言律诗

天成位置绝形容，何处移来卓笔峰？雉堞西城连北郭，楼台暮鼓及晨钟。月摇水面流金粟，雨过山腰界玉龙。柳外凭高穷目望，梅塘帆影更重重。
东皋春景
作者：瞿式耜
朝代：明
体裁：七言律诗

春光到处滞游人，自入桃源莫问津。柳绿风微萦彩袂，花茵香软蹴轻尘。虹桥宛转随波折，翠黛空蒙作意新。胜地天开看不厌，愿分鱼鸟画中身。
关帝庙联
作者：瞿式耜
朝代：明
体裁：联

浩气塞两间，万古纲常永赖；威灵宣八表，千秋带砺全凭。
浩气吟
作者：瞿式耜
朝代：明

籍草为茵枕□眠，更长寂寂夜如年。苏卿绛节惟思汉，信国丹心止告天。九死如饴遑惜苦，三生有石只随缘。残灯一室群魔绕，宁识孤臣梦坦然。已拼薄命付危疆，生死关头岂待商。二祖江山人尽掷，四年精血我偏伤。羞将颜面寻吾主，剩取忠魂落异乡。不有江陵真铁汉，腐儒谁为剖心肠。正襟危坐待天光，两鬓依然劲似霜。愿仰须臾阶下鬼，何愁慷慨殿中狂。须知榜辱神无变，旋与衣冠语益庄。莫笑老夫轻一死，汗青留取姓名香。年年索赋养边臣，曾见登陴有一人。上爵满门皆紫绶，荒村无处不青磷。仅存皮骨民堪畏，乐尔妻孥国已贫。试问怡堂今在否，孤存留守自捐身。边臣死节亦寻常，恨死犹衔负国伤。拥主竟成千古罪，留京翻失一隅疆。骂名此曰知难免，厉鬼他年讵敢忘。幸有颠毛留旦夕，魂兮早赴祖宗旁。拘幽土室岂偷生，求死无门虑转清。劝勉烦君多苦语，痴愚叹我太无情。高歌每羡骑箕句，洒泪偏为滴雨声。四大久拼同泡影，英魂到底护皇明。严疆数载尽臣心，坐看神州已陆沈。天命岂同人事改，孙谋争及祖功深。二陵风雨时来绕，历代衣冠何处寻。衰病余生刀俎寄，还欣短鬓尚萧森。年逾六十复奚求，多难频经浑不愁。劫运千年弹指去，纲常万古一身留。欲坚道力凭魔力，何事俘囚学楚囚。了却人间生死事，黄冠莫拟故乡游。
浩气吟·其一
作者：瞿式耜
朝代：明

籍草为茵枕□眠，更长寂寂夜如年。苏卿绛节惟思汉，信国丹心止告天。九死如饴遑惜苦，三生有石只随缘。残灯一室群魔绕，宁识孤臣梦坦然。
浩气吟·其七
作者：瞿式耜
朝代：明

严疆数载尽臣心，坐看神州已陆沈。天命岂同人事改，孙谋争及祖功深。二陵风雨时来绕，历代衣冠何处寻。衰病余生刀俎寄，还欣短鬓尚萧森。
浩气吟·其三
作者：瞿式耜
朝代：明

正襟危坐待天光，两鬓依然劲似霜。愿仰须臾阶下鬼，何愁慷慨殿中狂。须知榜辱神无变，旋与衣冠语益庄。莫笑老夫轻一死，汗青留取姓名香。
浩气吟·其二
作者：瞿式耜
朝代：明

已拼薄命付危疆，生死关头岂待商。二祖江山人尽掷，四年精血我偏伤。羞将颜面寻吾主，剩取忠魂落异乡。不有江陵真铁汉，腐儒谁为剖心肠。
浩气吟·其五
作者：瞿式耜
朝代：明

边臣死节亦寻常，恨死犹衔负国伤。拥主竟成千古罪，留京翻失一隅疆。骂名此曰知难免，厉鬼他年讵敢忘。幸有颠毛留旦夕，魂兮早赴祖宗旁。
浩气吟·其八
作者：瞿式耜
朝代：明

年逾六十复奚求，多难频经浑不愁。劫运千年弹指去，纲常万古一身留。欲坚道力凭魔力，何事俘囚学楚囚。了却人间生死事，黄冠莫拟故乡游。
浩气吟·其六
作者：瞿式耜
朝代：明

拘幽土室岂偷生，求死无门虑转清。劝勉烦君多苦语，痴愚叹我太无情。高歌每羡骑箕句，洒泪偏为滴雨声。四大久拼同泡影，英魂到底护皇明。
浩气吟·其四
作者：瞿式耜
朝代：明

年年索赋养边臣，曾见登陴有一人。上爵满门皆紫绶，荒村无处不青磷。仅存皮骨民堪畏，乐尔妻孥国已贫。试问怡堂今在否，孤存留守自捐身。
游虞帝祠次金道隐韵
作者：瞿式耜
朝代：明
体裁：七言律诗

祠宇萧疏迥绝尘，孤峰随意著閒人。窥云应傍巢松鹤，破浪终同入釜鳞。茶碗酒铛全部史，风篙月桨一江春。却怜岭峤仍无恙，便托荒岩老此身。
绝命词
作者：瞿式耜
朝代：明

从容待死与城亡，千古忠臣自主张。三百年来恩泽久，头丝犹带满天香。
秋怀
作者：瞿景淳
朝代：明
体裁：古风

秋夜不能寐，起视临轩墀。明月入我怀，幽恨不自持。忆昨赴京洛，正当月弦时。月明几圆缺，我行无还期。祗应清光同，千里长相思。
从军行二首
作者：瞿智
朝代：明

年少去从军，妻儿生死分。弓开孤月影，剑动七星文。解识风云气，能穿虎豹群。不将身许国，何以树功勋。破敌三营外，城头日欲低。举烽连碛远，战气接云齐。旌帜惊乌起，铙箫杂马嘶。祇愁千里月，少妇正悲啼。
从军行二首·其一
作者：瞿智
朝代：明
体裁：五言律诗

年少去从军，妻儿生死分。弓开孤月影，剑动七星文。解识风云气，能穿虎豹群。不将身许国，何以树功勋。
从军行二首·其二
作者：瞿智
朝代：明
体裁：五言律诗

破敌三营外，城头日欲低。举烽连碛远，战气接云齐。旌帜惊乌起，铙箫杂马嘶。祇愁千里月，少妇正悲啼。
十一月廿四日绍兴作
作者：瞿智
朝代：明
体裁：七言律诗

秦望山头云气生，越王城下湖水平。梅花欲放不尽放，雨色待晴还未晴。铜驼金谷非故里，青衫白发徒虚名。可怜百年已过半，空嗟万古难为情。
卢彦志自台州候官至维扬
作者：瞿智
朝代：明
体裁：七言律诗

台州候吏扬州去，驿马回途一月期。官寺偶分银烛坐，客楼每怪玉杯迟。山中桃树仙人洞，天下琼花后土祠。卢彦此游元不浪，锦囊收得数篇诗。
和羲仲韵柬玉山
作者：瞿智
朝代：明
体裁：七言律诗

莫怪清狂似谪仙，乘凉远过玉山前。紫箫夜动黄姑渚，翠被风生越鄂船。云树亭台全却暑，芙蓉帘幕半浮烟。赋诗刻烛良宵饮，知是衣冠不乏贤。
寄庄蒙泉
作者：瞿智
朝代：明
体裁：七言律诗

楼殿高低瞰海边，潮生静看月流川。秘函夜诵天仙下，香积晨斋绣佛前。碧盖团云阴寂寂，珠旒分雪溜涓涓。支郎绝爱山中景，吟得篇诗与世传。
寄张伯雨
作者：瞿智
朝代：明
体裁：七言律诗

服食年深玉雪臞，半簪华发不成梳。入山早弃人间事，闭屋独修河上书。丹火夜明鸡犬宅，剑光寒避斗牛墟。儗将一匹鹅溪绢，写作玄洲旧隐居。
小言问疾兼怀匡山人
作者：瞿智
朝代：明
体裁：古风

东江漾漾春流浊，西郭深深辙迹疏。放浪久无狂贺老，风流独有病相如。门前看竹不题凤，溪上赏花多钓鱼。
廉夫自沧江过顾仲瑛桃源作诗以寄并柬玉山
作者：瞿智
朝代：明
体裁：七言律诗

老铁仙人海上来，海云长日护楼台。玉箫彩凤时时下，黄鹤珠帘面面开。不逐蟾娥归月府，却冯华使过蓬莱。见说武陵重有约，一溪流水似天台。
次张句曲题杨铁崖新屋诗韵
作者：瞿智
朝代：明
体裁：七言律诗

亭子高临洗马河，亭前夜月动微波。倚阑天上箫声发，卷幔岩前树色多。未许韩家修五凤，欲从房相赋群鹅。连城芳草遥相忆，谁解玲珑醉后歌。
次韵元章先生简奉讷斋判府相公一笑
作者：瞿智
朝代：明
体裁：七言律诗

倅车新赴云间幕，文采风流有誉髦。未许茝兰纫客佩，又承雨露染恩袍。浓薰酒渍红螺甲，清梦华生玉兔毫。退食郡斋无一事，诗成浑似柳仪曹。
次韵吕养浩
作者：瞿智
朝代：明
体裁：七言律诗

客子频烦尺素修，江云变态故生愁。山回绝磴参差树，花隐重城缥缈楼。雨里未须秦望屐，雪馀拟汎越溪舟。蒙郎古道多归思，桃叶春情隔渡头。
次韵监郡鲁公二首
作者：瞿智
朝代：明

镜里湖光煖欲波，客情惆怅不能过。蓉花簇簇开岩岫，云片飞飞起鹳鹅。载酒小船轻若苇，穿城夹膝小如梭。每因公事归来晚，无奈重楼月色何！祇合明时早挂弓，谩劳车马驻江东。烟开溟海清蛮蜑，水满平湖没雁鸿。□骑夜驰蓬阁下，云旗晴卷石城中。万方应喜平群寇，当与汾阳并大功。
次韵监郡鲁公二首·其一
作者：瞿智
朝代：明
体裁：七言律诗

镜里湖光煖欲波，客情惆怅不能过。蓉花簇簇开岩岫，云片飞飞起鹳鹅。载酒小船轻若苇，穿城夹膝小如梭。每因公事归来晚，无奈重楼月色何！
次韵监郡鲁公二首·其二
作者：瞿智
朝代：明
体裁：七言律诗

祇合明时早挂弓，谩劳车马驻江东。烟开溟海清蛮蜑，水满平湖没雁鸿。□骑夜驰蓬阁下，云旗晴卷石城中。万方应喜平群寇，当与汾阳并大功。
白云海歌次文学古韵
作者：瞿智
朝代：明
体裁：古风

白云深，白云深，白云深护山之心。有时随龙去沧海，倏焉天宇团秋阴。英英不来入我牗，直上璇霄掩箕斗。或贯日色流玉虹，或漏雷声堕天狗。山人学禅草庵里，静看白云朝暮起。此心欲与云俱閒，又逐溪风过溪水。纷纷武士尚挥戈，格斗东南未决何。安得此云化霖雨洗兵甲，散为玉烛四海皆阳和。云兮云兮如擘絮，奈此东流复如注。山人祇在玉山中，长绕山人草庵住。
碧梧翠竹堂
作者：瞿智
朝代：明
体裁：七言律诗

高堂背郭对青山，尽日褰帷景界宽。碧树欲随鸾影瘦，绿筠长伴鹤翎寒。水晶帘动云成片，环佩声閒雪作团。久负故人诗酒约，不嫌径去倚阑干。
简熊松云
作者：瞿智
朝代：明
体裁：七言律诗

西冈无奈景纯何，陶写新诗日渐多。宜似兰苕飞翡翠，每嗟荆棘长铜驼。日曛山崦收黄雾，秋入江风动白波。复忆松云老文学，醉乘箫凤肯相过。
虎丘燕集送□□□之秣陵分赋姑苏台
作者：瞿智
朝代：明
体裁：古风

高台崔巍插天起，势压雄城三百里。云窗雾阁迷烽烟，日日吴王醉西子。桂膏兰烬烧春云，锦丝瑶管空中闻。甲兵重来破歌舞，粲齿修眉散如雨。双钩带血不敢飞，城荒草碧春风吹。祇今惟有台前月，曾照吴宫花发时。慷慨悲歌叹陈迹，霜乌怨啼枫叶赤。明朝送客过钟陵，西望茫茫五湖白。
送于彦成归越次郯九成韵
作者：瞿智
朝代：明
体裁：五言律诗

匡山于外史，上越有归舟。久负江湖约，宁知岁月流。琼书天上鹤，《渌水》镜中鸥。一曲真幽绝，当追贺监游。
发齐安偶成
作者：瞿汝稷
朝代：明

匣我龙唇琴，勿复奏流徵。要眇谐宿襟，不入郢人耳。念此中徘徊，抑按从下里。[口聊}嘈聚樵牧，众惬心自鄙。回轸谢群听，拂弦返吾始。河鱼云际鹤，旷世尚知己。重华南狩时，九有诵光格。帝子望不还，苍茫九疑碧。天地寄寥廓，垒空寄大泽。成毁真须臾，讵云靡穷极。胡为垒中人，还竞昔人迹。岁月闲鹑居，物华美鷇食。夙驾非我驰，停鸾非我息。去去莫夭阏，鹪枝运鹏翼。
发齐安偶成·其一
作者：瞿汝稷
朝代：明

匣我龙唇琴，勿复奏流徵。要眇谐宿襟，不入郢人耳。念此中徘徊，抑按从下里。[口聊}嘈聚樵牧，众惬心自鄙。回轸谢群听，拂弦返吾始。河鱼云际鹤，旷世尚知己。
发齐安偶成·其一
作者：瞿汝稷
朝代：明
体裁：古风

匣我龙唇琴，勿复奏流徵。要眇谐宿襟，不入郢人耳。念此中徘徊，抑按从下里。㗦嘈聚樵牧，众惬心自鄙。回轸谢群听，拂弦返吾始。河鱼云际鹤，旷世尚知己。
发齐安偶成·其二
作者：瞿汝稷
朝代：明

重华南狩时，九有诵光格。帝子望不还，苍茫九疑碧。天地寄寥廓，垒空寄大泽。成毁真须臾，讵云靡穷极。胡为垒中人，还竞昔人迹。岁月闲鹑居，物华美鷇食。夙驾非我驰，停鸾非我息。去去莫夭阏，鹪枝运鹏翼。
桃源涧
作者：瞿汝稷
朝代：明

丹溪碧磴到来幽，遥听潺湲落岭头。桃夹云泉环曲径，松围石室倚寒流。禽声每集弦歌转，花气偏娇罗绮游。时把一尊苍翠里，何须东海问神洲。
送僧游五台
作者：瞿汝稷
朝代：明
体裁：五言律诗

欲叩三车奥，还过五髻西。飞云先锡住，怖鸽觅灯栖。金阁看长在，珠林望不迷。天花开处处，知与石床齐。
锦堂春·流河驿送郭黄二春元北试，调得锦堂春
作者：瞿汝稷
朝代：明

共恼河水情薄，教侬不到瑶京。却因冰阻逢双璧，情厚是河冰。旅次因君忘旅，吾行吾欲沾缨。曲江春后逢酒胜，莫更惜君行。
鸣弦
作者：瞿汝稷
朝代：明

莫讶过从懒，知希野性便。鸟闲窥点笔，云淡和鸣弦。幽事容孤赏，心期岂众全。萧条南郭几，兀傲赫胥前。
黄州杂诗二首
作者：瞿汝稷
朝代：明

世岂弃君平，君平自弃世。生阙希世资，讵符风牧志。独抱羲皇心，卖卜成都市。垂帘日翛然，国爵屏其贵。伊余偶乘会，一麾寄江澨。讼庭横高霞，质成澹无事。因之问夫子，宁以章甫异。廓落非所嗟，沈冥有深契。明月翔云汉，何心众忧喜。管弦醉兰卮，笳斗悲战垒。盈缺不自期，二陆从所履。当此清辉溢，流照山川美。幽槛伫虚白，素心澹于水。鸿荒非我先，酬酢巢居子。云胡北林鹊，惊飞未能已。援瑟扣清角，怅望扶桑涘。
黄州杂诗二首·其一
作者：瞿汝稷
朝代：明

世岂弃君平，君平自弃世。生阙希世资，讵符风牧志。独抱羲皇心，卖卜成都市。垂帘日翛然，国爵屏其贵。伊余偶乘会，一麾寄江澨。讼庭横高霞，质成澹无事。因之问夫子，宁以章甫异。廓落非所嗟，沈冥有深契。
黄州杂诗二首·其二
作者：瞿汝稷
朝代：明

明月翔云汉，何心众忧喜。管弦醉兰卮，笳斗悲战垒。盈缺不自期，二陆从所履。当此清辉溢，流照山川美。幽槛伫虚白，素心澹于水。鸿荒非我先，酬酢巢居子。云胡北林鹊，惊飞未能已。援瑟扣清角，怅望扶桑涘。
摸鱼儿·苏堤春晓
作者：瞿祐
朝代：明
体裁：词

望西湖、柳烟花雾，楼台非远非近。苏堤十里笼春晓，山色空濛难认。风渐顺，忽听得、鸣榔惊起沙鸥阵。瑶阶露润，把绣幕微搴，纱窗半启，未审甚时分。凭阑处，水影初浮日晕，游船未许开尽。卖花声里香尘起，罗帐玉人犹困。君莫问，君不见、繁华易觉光阴迅。先寻芳信，怕绿叶成阴，红英结子，留作异时恨。
白云海（范阳卢熊公武篆颜）·其一
作者：瞿荣智
朝代：明

白云深，白云深，白云深护山之心。有时随龙去东海，倏焉永宇团秋阴。英英不来入我牖，直上璇霄掩箕斗。或贯日色流玉虹，或漏雷声堕天狗。山人学禅草庵里，静看白云朝暮起。此心欲与云俱闲，又逐溪风过溪水。纷纷武士尚操戈，格斗东南未决何。安得此云化霖雨，洗兵甲，散为玉烛，四海皆阳和。云兮云兮如擘絮，奈尔东流复如注。山人秪在玉山中，长绕山人草庵住。
赋得姑苏台
作者：瞿荣智
朝代：明

高台嵬嵬插天起，势压雄城三百里。云窗雾閤迷烽烟，日日吴王醉西子。双钩带血不敢飞，城荒草碧春风吹。秪今惟有台前月，曾照吴宫花发时。
赋得姑苏台·其一
作者：瞿荣智
朝代：明

高台嵬嵬插天起，势压雄城三百里。云窗雾閤迷烽烟，日日吴王醉西子。
赋得姑苏台·其三
作者：瞿荣智
朝代：明

双钩带血不敢飞，城荒草碧春风吹。秪今惟有台前月，曾照吴宫花发时。
赋得姑苏台·其二
作者：瞿荣智
朝代：明

桂膏兰烬烧春云，锦丝瑶管空中闻。甲兵重来破歌舞，粲齿修眉散如雨。
赋得姑苏台·其二
作者：瞿荣智
朝代：明

桂膏兰烬烧春云，锦丝瑶管空中闻。甲兵重来破歌舞，粲齿修眉散如雨。慷慨悲歌叹陈迹，霜乌怨啼霜叶赤。明朝送客过钟陵，西望茫茫五湖白。
赋得姑苏台·其四
作者：瞿荣智
朝代：明

慷慨悲歌叹陈迹，霜乌怨啼霜叶赤。明朝送客过钟陵，西望茫茫五湖白。
闲居
作者：知证
朝代：明

香径藓花生，阴檐藤叶绿。日长不耐闲，行溪看鸥浴。
游烟霞洞
作者：石三畏
朝代：明
体裁：七言律诗

一径幽微石磴斜，重重洞口锁烟霞。年光流尽泉仍古，槎老浮空木尚华。云起山腰团宝座，风生树杪振天葩。七真迷去谁谈诀，鸟语般般听不哗。
峄山
作者：石九奏
朝代：明
体裁：七言律诗

齐鲁名山归岱峄，鬼神怪置此岩阿。孤撑直破烟岚出，空窍宜鞭霹雳过。群玉乱堆微插笋，排青时见乍为螺。谁言谢朓非吾暇，来往相看意已多。
新秋同郡僚南旺舟中作
作者：石九奏
朝代：明
体裁：七言律诗

皇家输挽浮千舸，水国蒹葭寄一旌。灯火窥邻群语细，星辰满座片怀明。舟师计候家全载，估客喧风夜半行。不寐每思波浪恶，徒惭禄食一身轻。
春郊
作者：石九奏
朝代：明
体裁：七言绝句

三月长安花正飞，长河堤畔柳依依。独怜芳草王孙路，立尽东风不肯归。
春山图
作者：石允常
朝代：明
体裁：古风

轻帆隐隐归烟渚，白鸟离离映孤屿。脱巾无语独凭栏，草阁寒生杏花雨。朱弦在琴酒在壶，此身已入《春山图》。欲求赏音不可得，天下好山何处无！
留别湖广钱参政
作者：石允常
朝代：明
体裁：七言律诗

昔年分手金陵略，昨日联镳夏口城。吴楚江山相忆梦，湘潭云水别离情。停杯话旧惊三载，烧烛无眠欲二更。明发扁舟向巴蜀，棹歌声里鹧鸪声。
题春晴图
作者：石允常
朝代：明
体裁：古风

何郎乃是金闺彦，客里东风偶相见。座悬一幅沧洲图，细雨落花春满县。玉壶倾酒白日闲，门外莺啼宫柳间。酒酣鸣罢绿琴去，望中几点江南山。
太学夜宿
作者：石光霁
朝代：明
体裁：七言绝句

蜡炬烧残夜二更，高斋萧爽客怀清。山林只在虚檐外，错把风声作雨声。
东武吟
作者：石存礼
朝代：明
体裁：乐府曲辞

古有豪俊士，混迹蓬蒿中。剑耻一人敌，射学千钧弓。猎手应石虎，钓竿拂飞熊。时违困文史，壮志喜从戎。赴募燕颔相，麾下猿臂公。西报玉门捷，北勒阴山功。张骞既巳老，李广卒难逢。谢职困邮吏，带酒过新丰。客散亭障暮，囊罄杯盘空。西山景将歇，东武歌徒雄。
中秋对月
作者：石存礼
朝代：明
体裁：七言律诗

桂花秋月两同开，素魄天香入酒杯。几点青山当槛落，半帘清吹拂衣来。追思王子登缑岭，拟访安期到越台。引领十洲方丈近，五云隐隐护蓬莱。
九日菊未开
作者：石存礼
朝代：明
体裁：七言律诗

风雨重阳已近时，始移丛菊向东篱。莫言徵士归来早，只怪黄花开较迟。独赏不烦人送酒，急催犹赖我题诗。江空木落心知少，再结交盟更有期。
云门山绝顶新构小亭
作者：石存礼
朝代：明
体裁：七言律诗

江汉遨游兴渺漫，云门绝顶始跻攀。小亭飞构当今日，高阁宏开壮此山。寒绕石阑烟霭外，静看岩穴斗牛间。恐惊太史占星象，一醉乘风跨鹤还。
人日
作者：石存礼
朝代：明
体裁：七言律诗

人迎人日岁迎申，和气祥风遍八垠。万井笙歌欢动地，九阶灯火庆逢辰。白头滥与香山会，素节宁甘菽水贫。尤有丹心依日月，肯教寒谷不生春。
人日迎春
作者：石存礼
朝代：明
体裁：五言律诗

七日逢人好，东郊始迓春。青阳为故物，白发亦新人。鼎鼐调羹业，乾坤报国身。年年无外事，诗酒度芳辰。
冬夜闻雨
作者：石存礼
朝代：明
体裁：七言律诗

寒夜沉沉转二更，忽闻冻雨起飞声。斜飘天上松涛细，乱洒庭前竹叶鸣。投老祗应眠海曲，避人曾不到山城。晓钟欲断寒仍甚，滴尽空阶梦未成。
古镜
作者：石存礼
朝代：明
体裁：五言律诗

古镜何年治，千秋尚此留。玉台虫网暗，珠匣土花浮。莫笑尘埃满，能令鬼魅愁。生平寥落意，对尔思悠悠。
夏夜
作者：石存礼
朝代：明
体裁：五言律诗

独坐万感集，高城初漏过。起行明月底，静看落花多。林影沾清露，池光接绛河。终宵爱凉爽，不问夜如何。
夏日山中访隐士
作者：石存礼
朝代：明
体裁：古风

治世有隐沦，幽居出尘境。逍遥尘外心，骀荡山中景。时丰官税输，野旷人迹屏。雨晴农事馀，禾苗绿成顷。俯仰堪舆间，安閒乃天幸。晓来门尚关，鸟啼梦初醒。客至启南轩，坐消白昼永。遗编共讨论，微言发深省。高林暑气无，清风袭衣冷。盘桓兴未阑，夕阳下西岭。
夜坐
作者：石存礼
朝代：明
体裁：五言律诗

空斋伴独客，寂寞似僧家。炉冷频烧叶，灯昏不结花。夜长思往事，岁晚惜年华。不寐推窗坐，茅檐月未斜。
幽居
作者：石存礼
朝代：明
体裁：古风

幽居近城府，而无城府迹。耕凿乐岁时，樵木共朝夕。鸟啼芳树深，犬吠村巷僻。乘閒或杖屦，有酒邀邻客。扫石奠盏斝，藉草为茵席。陶然忘外求，所愿非所适。
归雁
作者：石存礼
朝代：明
体裁：五言律诗

雁来何太早，嘹唳过南楼。数点乍离塞，一声初报秋。行行惊老眼，字字写新愁。仗节人何在，乡书可寄不。
杏村酒帘
作者：石存礼
朝代：明
体裁：七言律诗

春在山巅与水涯，酒旗深巷有人家。也知物态随时序，但惜年光改鬓华。落日疏林低度鸟，东风平野乱飞花。晚来扶醉长歌去，马首残烟点暮鸦。
桂花
作者：石存礼
朝代：明
体裁：五言律诗

云阶有丛桂，枝干蛟龙翔。天霁开金粟，秋高对玉觞。燕山传胜事，蟾窟散馀香。欲倩骚人笔，重书招隐章。
水阁
作者：石存礼
朝代：明
体裁：五言律诗

草阁经秋净，柴门傍水开。捲帘青霭合，倚杖白云回。点点萤高下，翩翩鸟去来。林泉摇落意，有兴且衔杯。
牛山秋望
作者：石存礼
朝代：明
体裁：七言律诗

孤城宿雨晓来收，又向牛山瞰晚秋。涧树缥红初著色，岭云凝黛尚含愁。青年早被浮名误，白发仍为卒岁谋。世禄无穷身有限，浮生扰扰几时休。
牧牛
作者：石存礼
朝代：明
体裁：五言律诗

有客西皋下，力田还读书。东风春野绿，朔雪夜窗虚。芳草眠黄犊，香芸走白鱼。倪宽千载后，谁伴带经锄。
牧牛
作者：石存礼
朝代：明
体裁：七言绝句

牧牛何心相牛经，只爱年年草色青。向晚不知春雨湿，东风吹笠过西坰。
独酌
作者：石存礼
朝代：明
体裁：七言律诗

山樽得酒且高歌，百岁流光一梦过。病眼看书真处少，老怀追事谬时多。发随落叶惊飞絮，门掩苍苔惜逝波。今古英雄只如此，浮生不饮欲如何。
石门
作者：石存礼
朝代：明
体裁：古风

杖屦从所适，爱此石门行。川原敛飞雨，佳木当春荣。兴言磐石间，坐看云气生。徘徊日将夕，山水有馀清。
秋怀·其一
作者：石存礼
朝代：明
体裁：七言绝句

鼓角城头起一更，郁蒸消尽觉凉生。飞萤入竹秋光淡，老鹤巢松夜气清。
秋怀·其二
作者：石存礼
朝代：明
体裁：七言绝句

溪上芙蓉映醉颜，悲秋宋玉鬓成斑。无情最是东流水，暗逐年光去不还。
苦热
作者：石存礼
朝代：明
体裁：七言律诗

汗背天街马上行，葛衣谁说着来轻。风微团扇难为力，月伴空庭坐到明。玉槛桐枝阴欲上，银塘莲叶露初盈。清凉却忆江南路，两岸蒹葭秋水生。
苦雨·其一
作者：石存礼
朝代：明
体裁：七言绝句

夜窗风雨送高秋，一枕檐声万壑流。可是铜壶添海水，丽樵不报五更筹。
苦雨·其三
作者：石存礼
朝代：明
体裁：七言绝句

新秋一雨苦伤神，彻夜空阶滴到晨。机杼有声连蟋蟀，画图无梦上麒麟。
苦雨·其二
作者：石存礼
朝代：明
体裁：七言绝句

自是悲秋怕见秋，喜看大火未西流。如何几阵芭蕉雨，又作南窗一夜愁。
苦雨·其四
作者：石存礼
朝代：明
体裁：七言绝句

随身长物书千卷，阅世高风钓一缗。报说西畴差可喜，青黄野色望中匀。
观猎
作者：石存礼
朝代：明
体裁：七言律诗

杖藜晓出郡城东，校猎咸观骑射同。一路行云随去马，半空蜚鸟避弯弓。川原路尽重围合，笳鼓声高落照红。共羡长杨能献赋，相如久已让才雄。
观稼
作者：石存礼
朝代：明
体裁：五言律诗

晨随田父去，薄暮始言还。远水鸥边渡，夕阳牛背山。一秋生事急，百岁几人閒。野鸟投林尽，相看只厚颜。
送陈东渚北上
作者：石存礼
朝代：明
体裁：五言律诗

祖帐凭云阁，扬旌拥路衢。寸心依魏阙，长佩谢蓬壶。勋业虞三礼，文章汉两都。明良须此去，何以慰樵苏。
醉樵歌
作者：石存礼
朝代：明
体裁：七言绝句

寒山影里唱歌频，短服长镵自析薪。市入兰陵惟换酒，醉归翻笑独醒人。
阶除插苇种瓜
作者：石存礼
朝代：明
体裁：七言律诗

喜君未老得投簪，瓜圃桑田遂赏心。雨后杖藜随鹤步，秋来傍菊听蛩吟。醉呼新酿床头酒，趣在无弦月下琴。我亦平生乐閒静，柴车何日许重寻。
丁卯元夜立春后七日始雪
作者：石宝
朝代：明

灯火已春夕，风日亦暄妍。望雪意久倦，桂屑忽翩翩。岂独农父喜，衔杯话丰年。疏梅老屋旁，乃见清游仙。惊鸟踊而啄，皋禽互盘旋。白马嘶长风，摇摇载金鞭。况闻天日开，斥邪用才贤。枯朽得吹嘘，穷谷免颠连。暂留上冈田，愿出新丁钱。敢恨衣缕单，十口幸复全。小臣性恻怛，听言欣且怜。更祝雨及时，呻吟变歌弦。酌酒尽馀兴，醉下江东船。
三月一日得宪副兄书
作者：石宝
朝代：明

北来书札报平安，水远山高会面难。渐老事多违蔗境，欲归天岂丧渔滩。一春桃杏风还雨，落日江湖暖乍寒。莺垒燕巢无限好，有人深夜立栏杆。
三首
作者：石宝
朝代：明

密云欲雨不雨，桃花将开未开。日暮小楼凝望，江南燕子归来。溪上一篙春水，林间几个流莺。野客半醒半醉，江南江北关情。李白桃红柳绿，山长水深日斜。旧日谁家燕子，今年飞去谁家。
三首·其一
作者：石宝
朝代：明

密云欲雨不雨，桃花将开未开。日暮小楼凝望，江南燕子归来。
三首·其三
作者：石宝
朝代：明

李白桃红柳绿，山长水深日斜。旧日谁家燕子，今年飞去谁家。
三首·其二
作者：石宝
朝代：明

溪上一篙春水，林间几个流莺。野客半醒半醉，江南江北关情。
上刘司徒
作者：石宝
朝代：明

东南白鹤清且孤，往岁亦上黄河图。刊山注海功立就，万姓得免鱼鳖区。商宗午夜梦良弼，晓入豸府风雷俱。诸难历尝汉太傅，三物竟付周司徒。平生蓬藋切山斗，画省未敢轻抠趋。涯师丈席一相睹，冰雪落齿幽襟孚。维公凤凰下千仞，安能顾此鸡与凫。芝兰萧艾两不弃，亦谓此是同年雏。开心已觉江海倾，忧世忽睹春阳铺。宰臣谋国知即语，远视万里如坐隅。嗟哉万事动有拘，安得回天如转枢。上为文武佐张弛，下为匹夫匹妇完肌肤。后生小子非献谀，亦岂抵好吹齐竽。斯文世契有相感，景望讵忍分云涂。
上殿熊
作者：石宝
朝代：明

熊上殿，昭仪趋，谁其当者冯倢妤。玉颜岂能编虎须，不难一死遮乘舆。孟阳登床信诳楚，亦有华泉逢丑父。分明造次效忠贞，岂意婵媛成错迕。傅姬手持黄纸来，昔何勇锐今何衰。两朝泪湿黄金阶，宫中妒色亦妒才。
与张岳州话
作者：石宝
朝代：明

故乡相见泪沾缨，拟话深怀坐彻明。楚国鱼盐风土异，杨家清白子孙成。极知云梦舒长啸，始恨邯郸失故行。霄汉迢遥江海迥，分明一夜百愁生。
东华真人图代寅轩先生题
作者：石宝
朝代：明

徐生入海不复还，人传已在三神山。山头宫殿千万间，青玉琢户黄金镮。银城射日日色斑，望之可见不可攀。不可攀，那可度。谁人海上遇安期，貌得山光入生素。雕琼作树瑶作华，白璧楼中张采霞。灵芝五色蒲九节，青鸟窗前堕红雪。蟠桃结实三千秋，大仙小仙来宴游。或驾苍麟，或骖赤虬。或乘白鹿，或服青牛。采丹葩兮绿萼，杂瑶草兮为羞。扬清歌兮云驻，玉麈挥兮风流。扬歌兮挥麈，吹箫兮击鼓。弹湘弦兮执鹭羽，青凤吟兮白鸾舞。吾不知其为谁，或童颜而貌古。东华真人须满腮，吐吞日月餐风雷。天浆一滴可以祛尘胎，何况日饮三万杯。黄芽夜半珠累累，瑶光直上冲三台。青头童子时往来。我欲因之问王母，瑶池之会岂可复得哉。吾间东方朔、李谪仙，年来亦在瀛洲边。二君于我有旧故，公其为我相周旋。不知奇辩犹能雄，斗酒一吟今几篇。东华真人笑不语，但见花梢露如雨。桃源旧事言未终，回首洪波几桑土。
东园行
作者：石宝
朝代：明

桃花李花俱不言，谁人高呼东名园。洛阳才人惜暮日，淋洒春色翻清尊。挥毫倚梧自击节，韫籍不道白与元。正值清和风气好，放歌一曲云翩翻。古来英雄不趐百，黄金炼药亦不存。秦皇汉武志极侈，回首高阁成荒原。何如对此一杯酒，且与明月心相论。兴阑还卧花阴下，不管春衣涴藓痕。
东昌荅郑侍御
作者：石宝
朝代：明

劳君相问讯，别意正茫茫。鲁国风何古，吴山路更长。水平舟去稳，春暖雁飞忙。安得乘骢使，追随达建康。
东溪渔乐
作者：石宝
朝代：明

敲针作钩丝作纶，结绳作网纲目陈。长竿袅袅波粼粼，远风来吹头上巾。江花野草俱可悦，海鹤嘹唳山猿嚬。畴知造物有深意，坐我寂寞之江滨。得鱼换酒亦易致，乐与庄叟怡吾真。不须羊裘与鹤氅，矶头磊石高嶙峋。意苟造适境亦化，不觉宇宙安有人。溪南野老相劳问，世事了不罥其唇。但言尧舜已在上，巢许应为草莽臣。
东阁奉试上林春色
作者：石宝
朝代：明

上林春色晓阴阴，遥想风光动郁金。路马嘶回芳草畔，宫莺啼入杏华深。炉烟细袅和微雨，积雪初消露远岑。住对蓬莱宫阙近，玉河时听水龙吟。
东阁奉试梧桐夜雨
作者：石宝
朝代：明

街前碧梧十丈长，下有鹳鹤上凤凰。凤凰西飞碧梧老，朝风暮雨能凋伤。乍闻啧啧如私语，忽疑四壁鸣蛩螀。黄金井边玉辘轳，银瓶汲水声琅琅。推枕启门望云色，檐溜滴我罗衣裳。倏忽云消星斗出，婆娑老干犹昂藏。道旁何人更太息，问之无乃蔡中郎。愿得孤枝折赠君，弦以朱丝发宫商。
东阁奉试题长江万里图
作者：石宝
朝代：明

谁将一带长江水，苦尽閒心画得成。万顷玻瓈千顷雪，吴峰烟雨楚峰晴。舟横赤壁浑无梦，潮到胥山觉有声。秖恐夜深明月下，有人乘兴欲骑鲸。
东阁试春日喜雨
作者：石宝
朝代：明

西山多积雪，日暮呈清光。协风自东来，吹绿到池塘。池塘昨夜春草生，群鸦哑哑含春情。遥听宫车藉千亩，辘轳声转轻雷鸣。青帝勾芒驱白衣，中天倏忽晦复明。六街无尘见甘雨，谁将万斛珠玑倾。曾见珠玑雨下土，无食无衣竟何补。但愿淋漓浸田垄，垄头不独商羊舞。小儿拍手歌太平，老人援枹击土鼓。西窗兀坐兴有馀，阴阴草色侵庭除。披衣登高发长啸，王家膏泽真随车。北望银山气葱郁，乔松老柏青扶疏。青扶疏，雨如液。农夫荷耒正南行，桑柘无烟芳草碧。
东风别
作者：石宝
朝代：明

我欲留东风，东风不可留。百花吹尽已无力，青舆旋轸芳池头。啾啾鸟声啼不歇，就中黄鹂最啁哳。千呼万转唤不回，东风东风从此别。嗟哉进退与疾迟，不言君自知。阴阳莫道如环转，秋菊春兰亦有时。
中元忆先垄
作者：石宝
朝代：明

江南回望北山青，故垄谁持麦饭登。兄弟向衰俱作客，乾坤留迹本浮萍。时逢有道身何补，节遇清秋恨颇增。独坐月明过夜半，满林寒叶若为听。
中元日西舍对雨
作者：石宝
朝代：明

故苑松梧系远心，春风秋雨泪盈襟。病身强向清时出，别恨将同积水深。无策可行耕亦废，有书堪读老相寻。重金累紫非容易，传语儿童选竹林。
中山
作者：石宝
朝代：明

西风故国水东流，野客经过雨乍收。塔影遥连官树渡，雁行多下靖王丘。春秋百战犹存地，唐宋诸贤半入州。阅古堂前今夜月，几人华发共先忧。
中山酒
作者：石宝
朝代：明

中山有旨酒，自昔闻其名。倦客驱羸骖，主人有佳情。呼童具一斗，酬唱多钜觥。耳熟增逸韵，慷慨道衷诚。忆当玄石饮，三年然后醒。形化托丘垄，妻子泣嘤嘤。西来剖棺敛，相劳若平生。惊倒里中父，行人伫屏营。岂有大圣药，能敛神气精。岂有驻颜饭，如彼瑶琼瑛。束縳不能害，泉扃若通明。嗟彼野史言，荒诞安足评。
中平宫词二首
作者：石宝
朝代：明

水绕灵昆苑草春，渴乌新洒近郊尘。金舆罢幸天街静，白玉虾蟆自唤人。宫市新开御水边，绣襦争立市门前。酒姬未放驴车过，自问刘郎索酒钱。
中平宫词二首·其一
作者：石宝
朝代：明

水绕灵昆苑草春，渴乌新洒近郊尘。金舆罢幸天街静，白玉虾蟆自唤人。
中平宫词二首·其二
作者：石宝
朝代：明

宫市新开御水边，绣襦争立市门前。酒姬未放驴车过，自问刘郎索酒钱。
中秋
作者：石宝
朝代：明

水瓜山枣薄成筵，尘鬓萧萧桂影前。九十秋光恰平半，因循人世到中年。无诗久负登楼眼，有兴犹储卖药钱。为寄南飞乌鹊语，江乡何处好高眠。
中秋前一夜西涯先生召诸生会饮命题试月
作者：石宝
朝代：明

空庭待月月来迟，把酒青天试问之。丹桂不愁持斧客，素娥应怯促妆诗。九旬秋色平分处，一夜清光未满时。城里花阴城外树，南飞乌鹊欲参差。
中秋对月
作者：石宝
朝代：明

华月出东海，万国同中秋。冰轮转碧落，风露声萧飕。坐数寒桂枝，扶疏应九州。老兔毛欲脱，杵旧不足谋。琼瑶十二重，空锁嫦娥愁。天道日左旋，长河亦东流。人生望朱颜，灵药安可求。不如天津桥，幸遇董糟丘。一笑万事失，黄发升瀛洲。
中秋对月
作者：石宝
朝代：明

日落崦嵫云半赭，乌鸦啼碎鸳鸯瓦。海东雪浪摇冰城，惊落银河向城泻。瑶轮隐隐骖素龙，木犀花间双兔雄。开元李郎厌花坞，霓裳一曲聆天风。长生殿前人对月，渔阳鼙鼓兵如雪。满路杨花碎马蹄，至今坡草沾鸾血。君不见今人古人一杯酒，谁人扙泪谁开口。蟋蟀频惊在户庭，西风不独衰蒲柳。子卿去日尚丁年，定远归来空白首。请君当筵对月听高歌，惟有尊中月色多。
临渊行
作者：石宝
朝代：明

兢兢复兢兢，临渊游子泣且行。孤鸿夜保万里翮，逸骥朝踏三春冰。洪涛可畏发欲竖，断岸未坼神先惊。长安少年惜金紫，白日弯弧射封豕。凌烟一笔万死轻，冷笑王阳但为子。人生莫大君与亲，家家养子图出身。此身一出难自保，驱驰疏附犹因循。丈夫何苦不若人，但惜无名指屈信。挥戈拔剑出门去，长路风尘多苦辛。
乌夜啼
作者：石宝
朝代：明

庭前古槐犹未花，宝钗晨入儿夫家。儿夫重侠轻离别，空林夜半啼乌鸦。谁将鸳枕千行泪，却寄龙城万里沙。
九日
作者：石宝
朝代：明

月杵霜砧是处同，悠然起对菊花风。龙山事往人空羡，老圃秋深叶自红。多景欲逢高士赏，无书先与醉乡通。登临又误今年约，万壑千峰怅望中。
九日游灵谷
作者：石宝
朝代：明

地迥意森爽，秋水潆复流。万柏夹修径，古松枝相樛。寺门窈且深，台殿若云浮。布席列笙歌，同心日遨游。有时狎麋鹿，忽尔侣群鸥。心旷境殊豁，山深吾可留。不识簪缨贵，岂复茅茨羞。山谷宜有灵，宾友此倡酬。坐阅寒桂影，出门无所求。
九日陈秋官明之邀赏菊
作者：石宝
朝代：明

清霄对菊酒肠宽，拂拭西风子细看。彭泽衙中谁速客，灵均老去漫加餐。冠当霄汉危疑堕，醉倚冰霜梦亦寒。便合移根松竹里，相期岁晚未凋残。
九月不见菊
作者：石宝
朝代：明

九月不见菊，兹襟若为开。深巷有酒家，喜闻泼新醅。朝回往叩关，酤取三二杯。当轩斟酌之，况复临高台。虽无露英掇，西风亦时来。百虑忽已祛，聊复优游哉。缅思靖节言，无弦未宜猜。天真会有得，鱼鸟自徘徊。感此坐已忘，兼欲停尊罍。浩歌星月前，馀兴良崔嵬。
九门城晨望
作者：石宝
朝代：明

平原黍稌风凄凄，汉家荒城大道西。田间古瓦碧如钿，海日欲上山禽啼。村童掘鼠拾断戟，渔父高歌悲故堤。犹传天宝盛烽燧，轧荦山人贪艳妻。汾阳血战禄山死，杲卿义名恒岳齐。时移事去陵谷换，车毂年年下长坂。草色犹连碣石青，涛声岂惮沧波远。武灵台下春云生，董相原前秋露明。谁家牛背横短笛，高呼一声千古情。
书秋
作者：石宝
朝代：明

炎驾煽中宇，海沸鱼龙赪。梧井叶倏坠，铮然檐骑鸣。白露晃丹叶，明河泻长楹。坐见萤火流，凉思骤能生。平生不习暑，况兹多病婴。濯手理黄卷，前除凄以清。微飔度脩竹，木杪下秋声。不待张朱弦，两耳已开明。俯拾青莓苔，宿霭自盈盈。移枕颓檐下，簪绂欲忘情。
予庄诗四首
作者：石宝
朝代：明

闻道挥金买碧山，春风门巷不长关。客来但话农桑事，兴到时行水石间。芳草渡头莺语乱，夕阳江上钓舟还。江山触目皆诗画，摩诘多情恐未閒。风尘经日鬓华新，梦里青山说未真。满地落花人起晏，一帘疏雨燕来频。蚕成麦熟歌良吏，酒美羊肥赛土神。别有报恩三尺在，中原无事且随身。山中风日自升平，旧业新田喜渐成。看过花枝还结子，见驯麋鹿解呼名。一年官课刚输纳，尽日柴门少送迎。我亦最谙农圃味，城南十亩忆归耕。神仙小隐亦蓬莱，渐与红尘断往来。落日数声牛背笛，清香一树水边梅。草堂客散留云宿，苔径人稀为鹤开。闻筑钓矶吾未信，凤凰元有凤凰台。
予庄诗四首·其一
作者：石宝
朝代：明

闻道挥金买碧山，春风门巷不长关。客来但话农桑事，兴到时行水石间。芳草渡头莺语乱，夕阳江上钓舟还。江山触目皆诗画，摩诘多情恐未閒。
予庄诗四首·其三
作者：石宝
朝代：明

山中风日自升平，旧业新田喜渐成。看过花枝还结子，见驯麋鹿解呼名。一年官课刚输纳，尽日柴门少送迎。我亦最谙农圃味，城南十亩忆归耕。
予庄诗四首·其二
作者：石宝
朝代：明

风尘经日鬓华新，梦里青山说未真。满地落花人起晏，一帘疏雨燕来频。蚕成麦熟歌良吏，酒美羊肥赛土神。别有报恩三尺在，中原无事且随身。
予庄诗四首·其四
作者：石宝
朝代：明

神仙小隐亦蓬莱，渐与红尘断往来。落日数声牛背笛，清香一树水边梅。草堂客散留云宿，苔径人稀为鹤开。闻筑钓矶吾未信，凤凰元有凤凰台。
二十五日有作
作者：石宝
朝代：明

悴叶看复脱，远听无回音。美环堕石砌，破碎安可任。平生气颇逸，不受万事侵。几因儿女曹，折尽壮士心。南舟驾言迈，先垄行复寻。感此重悽恻，何用荣朝簪。床头富缃紩，囊中有素琴。恨来煮白鹤，放歌青松林。
五月大雨
作者：石宝
朝代：明

仲夏月几望，蕴隆何爞爞。洪垆鼓元气，烈火燔层空。阴谷绝爽籁，齐纨累无功。鸟疑焚其巢，翼榻飞不翀。东方有云盖，袅袅来天中。崩腾蹴万骑，闪烁张雕弓。雷电动俄顷，滂沱灌群丛。不有明神力，蛟龙讵能通。忆昔汉中造，此日生髯公。昭烈帝子胄，桓侯万夫雄。翱翔历郡国，意气驱罴熊。走马万众间，斩将如发蒙。刮骨不动颜，志存安有躬。炎烬再吹嘘，白日谅精忠。至今百世下，栗烈增严风。威灵行九天，霈泽垂无穷。三驱获魍魉，一怒号丰隆。岂感悬弧辰，伐鼓声？？。凭轩良悚然，仰看气成虹。
五月大雨
作者：石宝
朝代：明
体裁：古风

仲夏月几望，蕴隆何爞爞。洪垆鼓元气，烈火燔层空。阴谷绝爽籁，齐纨累无功。鸟疑焚其巢，翼榻飞不翀。东方有云盖，袅袅来天中。崩腾蹴万骑，闪烁张雕弓。雷电动俄顷，滂沱灌群丛。不有明神力，蛟龙讵能通。忆昔汉中造，此日生髯公。昭烈帝子胄，桓侯万夫雄。翱翔历郡国，意气驱罴熊。走马万众间，斩将如发蒙。刮骨不动颜，志存安有躬。炎烬再吹嘘，白日谅精忠。至今百世下，栗烈增严风。威灵行九天，霈泽垂无穷。三驱获魍魉，一怒号丰隆。岂感悬弧辰，伐鼓声��。凭轩良悚然，仰看气成虹。
五月朔日独坐
作者：石宝
朝代：明

风日昨炎燠，坐睹麦秋暮。青山当户牖，黄尘满岐路。旅舍亦宏敞，夕阴舞嘉树。羁鸟恒思归，举翼未能去。极目西南天，哀鸣乱幽绪。
五首
作者：石宝
朝代：明

沤篮池头独望，碧水沉沉不流。篱草半成萤火，残阳却傍高楼。新月如钩自挂，白露成珠未圆。石枕藤床秋夜，高人不梦邯郸。秋江一望无际，山色坐来满衣。黄蝶花间独宿，林梢红叶时飞。花落帘栊自好，水归溪涧空寒。穷达早知有命，不须待诏长安。青山千里万里，白发三茎两茎。药味岂须台鼎，瓜田直在东陵。
五首·其一
作者：石宝
朝代：明

沤篮池头独望，碧水沉沉不流。篱草半成萤火，残阳却傍高楼。
五首·其三
作者：石宝
朝代：明

秋江一望无际，山色坐来满衣。黄蝶花间独宿，林梢红叶时飞。
五首·其二
作者：石宝
朝代：明

新月如钩自挂，白露成珠未圆。石枕藤床秋夜，高人不梦邯郸。
五首·其五
作者：石宝
朝代：明

青山千里万里，白发三茎两茎。药味岂须台鼎，瓜田直在东陵。
五首·其四
作者：石宝
朝代：明

花落帘栊自好，水归溪涧空寒。穷达早知有命，不须待诏长安。
井陉行
作者：石宝
朝代：明

陉山不高山有名，幽并一览俱分明。鹿泉古水浸平壤，恒岳远峰朝上京。丹崖翠壁相峥嵘，亦有列石如分营。淮阴千载但遗庙，土人至今知用兵。羲农虞夏忽已倾，首阳薇蕨春又生。路旁老松抱世愤，时复林间风雨声。
代作送人
作者：石宝
朝代：明

设险雄西北，分符倚俊英。裁闻陪晋啸，又见抗秦旌。霖雨随车到，秋风逐马生。岂徒绥赤子，真欲恃长城。庙算期全胜，人心服老成。民和方用武，食足始论兵。曳紫恩非细，专城寄不轻。大才宜尽展，寰海望升平。
代夏先生题风木卷
作者：石宝
朝代：明

西风吹拱木，哽咽不成音。树古疑翻海，人亡莫问琴。泪明原畔草，魂黑雨中林。日暮啼鸦急，应怜孝子心。
伤哉行
作者：石宝
朝代：明

谁言负休不择地，青苔白石安可弃。谁言贫仕不择禄，人情一旦如转毂。东家生子颀且长，西家小儿亦相当。鱼龙头角或上下，凤毛鸿翼俱翱翔。九重昨夜下明诏，东家蓬户生光耀。少年位列执金吾，拥者拥兮趋者趋。怀宝不售君子节，太息西儿犹服儒。街前燕雀无虑万，朝朝东飞暮西返。东家画梁稳可栖，切莫随风飞向西。西家网罗不可度，门前冷落无遗梯。嗟哉人情反覆安有公，燕雀亦与人情同。回身掩户且高卧，安用空罗张晚风。
伤徵伯
作者：石宝
朝代：明

冀北多骏马，君才自乘黄。长安多神雀，君才自孤凰。一鸣安足尽子志，快览六合窥无旁。东游名山跨绝顶，词燄一吐千丈长。槐花照地烂宫绮，四方学士奔且僵。天门咫尺病在床，老兔泣月秋无光。平生佳句漫收录，上公来看泪如瀑。碧水愁深洗墨池，幽庭恨折栖鸾竹。海波东流日西倾，古来轗轲几豪英。鵩鸟不还贾太傅，鹦鹉重伤祢正平。造物生才意良亟，往往弃之不甚惜。岂有苍天忌令名，至今兰畹生荆棘。世间万事莫开口，谁人松柏谁蒲柳。陵谷犹应有变迁，神仙讵谓能长久。因君感慨壮且衰，楼外瑟瑟阴风来。君岂复能登高台。长流濯足一万里，落日高歌三百杯。人生有生会有尽，清泪等间成绿苔。
余既病目逾年窃自痛悼乃忆古之贤士亦屡抱痾漫作病士诸咏虽与靖节词旨不同质之原思亦复惭负读者体其情耳
作者：石宝
朝代：明

子舆本达士，曲偻当盛年。辅车下参胁，会撮高指天。阴阳气有沴，中心良独閒。日勤平生唁，鉴井方便？。造物等传驲，乘之随化迁。俯安支离形，言笑恒晏然。汉廷论遗直，无如汲长孺。面数平津奸，庸知武安怒。将军感长揖，君王为冠屦。赐告礼已勤，拾遗志犹固。矫矫社稷臣，淮阳迫迟暮。千年仰馀风，理欲为君悟。上林多奇兽，万乘爱手格。耀武谁揄扬，临邛有词客。驷马志何壮，千金价非索。渴卧归茂陵，文君亦头白。负弩夸先驱，琴心贻内热。爵禄虽未充，声华固轩赫。鲁人固多兀，不独叔山子。亦有申屠嘉，谈精略相似。操几耽至言，遗形契真理。肝胆或楚越，何况颅与趾。能感高盖朋，视之若脱屣。咻笑虽塞涂，方游太虚始。
余既病目逾年窃自痛悼乃忆古之贤士亦屡抱痾漫作病士诸咏虽与靖节词旨不同质之原思亦复惭负读者体其情耳
作者：石宝
朝代：明
体裁：古风

子舆本达士，曲偻当盛年。辅车下参胁，会撮高指天。阴阳气有沴，中心良独閒。日勤平生唁，鉴井方便�。造物等传驲，乘之随化迁。俯安支离形，言笑恒晏然。汉廷论遗直，无如汲长孺。面数平津奸，庸知武安怒。将军感长揖，君王为冠屦。赐告礼已勤，拾遗志犹固。矫矫社稷臣，淮阳迫迟暮。千年仰馀风，理欲为君悟。上林多奇兽，万乘爱手格。耀武谁揄扬，临邛有词客。驷马志何壮，千金价非索。渴卧归茂陵，文君亦头白。负弩夸先驱，琴心贻内热。爵禄虽未充，声华固轩赫。鲁人固多兀，不独叔山子。亦有申屠嘉，谈精略相似。操几耽至言，遗形契真理。肝胆或楚越，何况颅与趾。能感高盖朋，视之若脱屣。咻笑虽塞涂，方游太虚始。
偶书
作者：石宝
朝代：明

浮梗已汗漫，托栖仍未宁。身外虽无馀，举目亦充庭。十口可谁捐，敝笥满六经。纷纶系手泽，不独遗毡青。疏琴载馀响，瘦鹤驱伶俜。转徙谅非难，肩毂恒未停。物贵心反役，岂为善存灵。细咏卜居篇，永服陋室铭。
偶书
作者：石宝
朝代：明

青晨罢盥漱，红日已筛影。东风虽应律，尚逼重裘冷。徙倚餐朝霞，用意贵精猛。乃知尘纷中，万动输一静。食君数石禄，疏散亦已幸。览此床头书，千古得驰骋。所嗟志难持，人事亦易屏。或恐被嗤责，此去当笑领。
偶书二首
作者：石宝
朝代：明

紫阁金闺吏，秾桃郁李年。鸣钟朝进食，撤幄昼分筵。祸浅方深念，时危未稳眠。裂冠如可忍，寒暖付青天。笼鸟曾矜宠，阑花大逞姿。不因风雨夕，那识艳阳时。万卷将焉用，扁舟尚可为。从今持史论，应悔过崇卑。
偶书二首·其一
作者：石宝
朝代：明

紫阁金闺吏，秾桃郁李年。鸣钟朝进食，撤幄昼分筵。祸浅方深念，时危未稳眠。裂冠如可忍，寒暖付青天。
偶书二首·其二
作者：石宝
朝代：明

笼鸟曾矜宠，阑花大逞姿。不因风雨夕，那识艳阳时。万卷将焉用，扁舟尚可为。从今持史论，应悔过崇卑。
僧房感事
作者：石宝
朝代：明

都言名利不如閒，多少投閒去住山。今日山僧还不免，人间宁是旧人间。
元夕
作者：石宝
朝代：明

故园良夜若为情，坐看冰轮转碧城。喜入灯山花细细，春回星市火荧荧。豫知棠棣三年别，可是和羹一旦成。凭语西鸿报消息，曼卿舟去正风轻。
元夕奉读先君诗追和次韵
作者：石宝
朝代：明

松山直上与云齐，一？笙箫隔水西。明月正当银树转，煖禽时到画檐啼。风翻雪槛香犹湿，酒傍歌楼价不低。莫道山城春寂寞，万花丛里骤霜啼。
元夕奉读先君诗追和次韵
作者：石宝
朝代：明
体裁：七言律诗

松山直上与云齐，一�笙箫隔水西。明月正当银树转，煖禽时到画檐啼。风翻雪槛香犹湿，酒傍歌楼价不低。莫道山城春寂寞，万花丛里骤霜啼。
元夜
作者：石宝
朝代：明

山林有夙约，驾言至东门。倦鸟翼斯敛，回翔正翩翻。呼皃上市头，所买灯亦繁。并剪镂红雪，照夜光辉存。浊醪三两觥，百念胸次屯。望月忆亲颜，素餐怍君恩。出身逾十年，尺寸无足论。长恐秋霜生，壮志托空言。请谢门前辙，深居涵性源。
元宵二首
作者：石宝
朝代：明

三山屹立绣嵯峨，花萼楼前景最多。舞马引来灯下看，瑞禽笼向月中歌。乍移天仗香仍满，重奏箫韶曲更和。自是万几关一念，未须频问夜如何。万户千门夜不关，采灯摇月影阑斑。城连星斗无多尺，春在蓬莱第几山。宝树有花移海上，碧箫吹暖到人间。君王有庆臣民乐，共对东风一解颜。
元宵二首·其一
作者：石宝
朝代：明

三山屹立绣嵯峨，花萼楼前景最多。舞马引来灯下看，瑞禽笼向月中歌。乍移天仗香仍满，重奏箫韶曲更和。自是万几关一念，未须频问夜如何。
元宵二首·其二
作者：石宝
朝代：明

万户千门夜不关，采灯摇月影阑斑。城连星斗无多尺，春在蓬莱第几山。宝树有花移海上，碧箫吹暖到人间。君王有庆臣民乐，共对东风一解颜。
元宵十七夜雪
作者：石宝
朝代：明

犹在残灯夜，霏霏雪满空。缕纱惭未巧，金剪恨无功。煖缀鳌峰树，轻随舞扇风。一尊徒有意，人隔五云东。
元宵应制三首
作者：石宝
朝代：明

火树灯山几万重，五云攒出绣芙蓉。中天一派风雷动，知是箫韶从六龙。龙烛腾光凤吐烟，千花烂熳月团圆。君王欲驻行春辇，侍从先擎七宝鞭。凤管鸾箫拥内城，上元灯火月中情。天风吹下升平曲，中有山呼万岁声。
元宵应制三首·其一
作者：石宝
朝代：明

火树灯山几万重，五云攒出绣芙蓉。中天一派风雷动，知是箫韶从六龙。
元宵应制三首·其三
作者：石宝
朝代：明

凤管鸾箫拥内城，上元灯火月中情。天风吹下升平曲，中有山呼万岁声。
元宵应制三首·其二
作者：石宝
朝代：明

龙烛腾光凤吐烟，千花烂熳月团圆。君王欲驻行春辇，侍从先擎七宝鞭。
元康宫词二首
作者：石宝
朝代：明

兔轭羊车夜未过，人间乌鹊上银河。洛南星吏还无赖，卧蹴青娃奏九歌。紫殿彤楼锁阿薰，药囊提碎夜行云。钩帘看罢承盘舞，自摘珠松泣送君。
元康宫词二首·其一
作者：石宝
朝代：明

兔轭羊车夜未过，人间乌鹊上银河。洛南星吏还无赖，卧蹴青娃奏九歌。
元康宫词二首·其二
作者：石宝
朝代：明

紫殿彤楼锁阿薰，药囊提碎夜行云。钩帘看罢承盘舞，自摘珠松泣送君。
八月九日雨
作者：石宝
朝代：明

前年棘闱苦多雨，观音街前泥没股。单袍赤脚来叩帘，八郡英豪面如土。今年此日雨复多，长安走马知如何。鱼龙惯识风浪色，禹门宁畏高嵯峨。冲冠已夺战士气，落笔不数将军戈。岂无昌黎豁衡岳，或有傅说为滂沱。桂香葳蕤晚含露，天汉西流闻棹歌。
养生答张进之
作者：石宝
朝代：明
体裁：古风

殉名思马革，殉利同即蛆。智仅脱虎口，忠能葬江鱼。前踬后愈愤，众毁吾独誉。劳神役百感，所得惟高车。一念忽超脱，万事皆成虚。行止但无心，亦如云卷舒。放浪广莫境，优游心远庐。黑白非所计，且愿复其初。
养生答张进之
作者：石宝
朝代：明

殉名思马革，殉利同即蛆。智仅脱虎口，忠能？江鱼。前踬后愈愤，众毁吾独誉。劳神役百感，所得惟高车。一念忽超脱，万事皆成虚。行止但无心，亦如云卷舒。放浪广莫境，优游心远庐。黑白非所计，且愿复其初。
再作太学幡
作者：石宝
朝代：明

三尺布，踰仞竿。太学诸生朝举幡，谁其救者司隶冤。回天转日谅不难，请君先为遮道言。驰道不可行，使者安可闭。车马已没官，有过各宜悔。但愿相公屈于理，无使司隶屈于势。庶为邦家保廉耻。廉耻一坏公莫轻，拜尘颂功风始成。
再游灵谷同陈大理崇之月下散步
作者：石宝
朝代：明

乘月下钟岳，山深气增爽。高松偃万盖，幽涧逸清响。扣关碧云隈，适与棘寺往。纵啸起岩鹿，狂吟搜象罔。金磬杳霭间，瑶台郁森上。客去主未发，天游意徒攘。名都富佳丽，一代列宏敞。依龙地尽湿，向日木先长。风鸣万年干，瑞出九华杖。漫与林僧谈，馀兴入苍莽。
再送杨天章
作者：石宝
朝代：明

东望青山五日程，海风刚得振冠缨。信都家近云长白，靖节官贫水共清。花木候琴如有意，君王留斧待驰名。閒情不到池台赏，听说西畴每课耕。
冬夜
作者：石宝
朝代：明

夜坐无他事，危居拥布袍。断编翻竹简，残火爇松膏。寒暑双车毂，生涯一羽毛。涓埃浑未报，素食愧吾曹。
冬日寄雷广文
作者：石宝
朝代：明

回风垒红叶，簇簇绮縠纹。栗烈薄重裘，东隅负微曛。当轩对酒不能饮，忽忆郡中雷广文。广文甲第阳和西，朝朝冠盖夕轮蹄。置酒耆英日高会，门前突兀青云梯。云梯耸寥廓，东望大悲阁。门楣瑩如洗，南瞰滹沱水。阁势峥嵘千仞高，老鹤直上危颠号。吐吞云物挹四极，下视群动如蟹螯。滹水奔霆入溟渤，怒涛汹涌如车突。海神夜起探沧波，万颗珠光弄明月。国之雄观乃如此，士生其间富文字。历都并海笔力肆，我欲问之司马史。嗟哉山川勃郁钟豪英，英风豪气还与山阁相支撑。摩空作赋声铿鍧，词源一决翻鲲鲸。忆昨登筵一相见，孔融新识龙门面。餍饫清芬十五年，使我倾盖心怡然。丈夫邂逅有相感，雄襟纵发时翩翩。公颜如童发如丝，日服沆瀣与朝曦。风烟近望阻谈笑，倚剑长吟有所思。
冬日寄雷广文
作者：石宝
朝代：明
体裁：古风

回风垒红叶，簇簇绮縠纹。栗烈薄重裘，东隅负微曛。当轩对酒不能饮，忽忆郡中雷广文。广文甲第阳和西，朝朝冠盖夕轮蹄。置酒耆英日高会，门前突兀青云梯。云梯耸寥廓，东望大悲阁。门楣莹如洗，南瞰滹沱水。阁势峥嵘千仞高，老鹤直上危颠号。吐吞云物挹四极，下视群动如蟹螯。滹水奔霆入溟渤，怒涛汹涌如车突。海神夜起探沧波，万颗珠光弄明月。国之雄观乃如此，士生其间富文字。历都并海笔力肆，我欲问之司马史。嗟哉山川勃郁钟豪英，英风豪气还与山阁相支撑。摩空作赋声铿鍧，词源一决翻鲲鲸。忆昨登筵一相见，孔融新识龙门面。餍饫清芬十五年，使我倾盖心怡然。丈夫邂逅有相感，雄襟纵发时翩翩。公颜如童发如丝，日服沆瀣与朝曦。风烟近望阻谈笑，倚剑长吟有所思。
冬至前二日赴朝天宫习仪
作者：石宝
朝代：明

罢朝还走马，紫府亦丹墀。地拥神仙迹，人谙博士仪。角声鸣夜月，旗影挂朝曦。莫辨黄钟律，寒灰已自知。
冬至感旧
作者：石宝
朝代：明

兀兀坐虚檐，兹晨日长至。念随供奉班，风云动高思。鸣环待宫漏，拥笏趋严地。谨身殿初启，圣人在高位。徬徨日月侧，亲睹天颜喜。三号听鸡人，四表瞻光被。远方致琛赆，车马陈廷内。岂徒列炬煇，剩有鸾声哕。联袂归凤池，歌诗亦鸣治。那知风雨恶，抱忧忽逾岁。岩穴隔重华，秋鸿但垂翅。起窥一阳生，临轩坠双泪。
冷斋对雪
作者：石宝
朝代：明

芜蒌亭南夜飞雪，瘦骥嘶群鸣不绝。五更漏点滞铜龙，朔吹萧飕战檐铁。书生忍冻贪熟眠，独裹布衾双足拳。龙泉不用宝弓弛，老兔欺人来屋前。卢家老婢赤脚走，东郭先生空辨口。英雄富贵两难欺，寂寞黄公旧垆酒。
凉风曲
作者：石宝
朝代：明

凉风凉风汝勿至，行人为君掩双耳。绿杨萧萧叶半脱，一步愁深千万里。昨朝犹著越罗裳，今夜洞房添锦绮。百年展转凉复暄，绿发丝丝今几缕。凉风凉风汝勿至，江天寂寥愁到尔。
出城
作者：石宝
朝代：明

春风刚煖日刚晴，匹马西循广陆行。山近太行云乍白，雪消沧浦水犹明。对床盟在逢新月，负笈年多识旧程。莫叹绿丝容易改，短亭疏柳半平生。
出西郊
作者：石宝
朝代：明

久积丘园思，春深始出城。水添幽涧满，花发旧枝明。野哭闻修祭，田炊见饷耕。年光随眼过，几度得閒行。
出鞘龙
作者：石宝
朝代：明

渔阳上谷兵马雄，复有老将卧军中。城头吹角战士起，报国那能计生死。登坛慷慨抽宝刀，忽然百尺龙腾霄。三军股栗舌半吐，御史中丞亦愁沮。嗟哉何为股栗与愁沮，已将身向君王许。
初凉曲
作者：石宝
朝代：明

新凉入帏秋思醒，帘间啧啧络纬鸣。起看银河堕金屋，仙槎髣髴空中行。西风桂屑晨盈盈，露盘不假丹砂成。九华真人亦珠履，何必六贵誇簪缨。曲江春水春又生，过雁千古谁遗声。飞黄未落祖鞭后，白璧坐使秦城轻。金陵酒美旧有名，吴娃再见发已星。龙泉解换一石五，正值城南风稍晴。
初夏偶书
作者：石宝
朝代：明

春服仍卫病，坐与童冠违。暖绿虽决决，风咏未同归。转盼百花尽，轻绵逐人飞。新鸦已出巢，习习有光辉。人生非彭乔，昔鬓今已非。若欲筑高台，高台竟何为。六贵岂无绂，五侯亦分圭。往者繁盛名，所遇多湮微。东南爽气发，柔桑绿成围。欲适千古意，未可厌深杯。
初秋追次工部江亭韵
作者：石宝
朝代：明

阶草含秋意，江亭忆昔时。谋生已过拙，结果未全迟。梦恋承亲色，年怀报国私。积涛知此恨，呜咽亦成诗。
别离曲
作者：石宝
朝代：明

十里红亭忆君别，落花飞絮飘香雪。垂云偏碍复雠冠，野水空漫旧车辙。欢娱未尽早暌离，绿损红嫣当怨谁。六贵五侯君自取，如何教妾度芳时。君去不来妾已老，梦魂犹绕红亭道。
剑答
作者：石宝
朝代：明

万事吾先让，临机鬼不知。不明兼不断，安用壮夫为。
剖心恸
作者：石宝
朝代：明

万象宫中铁鸾舞，金轮压碎中原土。龙雏累累血刃红，房州天子亦姓武。开门告密死恨迟，李家神灵那得知。英雄相顾入鼎俎，栋摧梁折谁能支。皇嗣寔不反，臣心端可明。佩刀掣断黄丝缨，忠肝义胆照日星。大呼彻天鬼下听，周屠不语来屠醒。帘前鹦鹉踯躅鸣，刀圭桑线何多情。君王从此脱奇祸，保国存孤勋始大。鼎彝谁勒定唐功，太常工与狄梁公。吁嗟贵贱道可同，万世栗烈增刚风。
励志
作者：石宝
朝代：明

日暮飘风发，掩身固重关。深居拥裘褐，一榻危如山。榾柮奋残烬，稍亦能祛顽。炎凉固人情，道在意自閒。呼童命浊酒，一饮便酡颜。颜酡不足羡，豪气时往还。仲尼道高美，可望不可攀。学圣圣之徒，不学发斯斑。若射就由基，若木就输般。致志在躬行，能言固非艰。乌获未谓强，匹雏讵云孱。不见邹国人，浩然塞两间。
北上门
作者：石宝
朝代：明

北上门高接昊苍，依稀树色露微黄。龙舟罢竞菰蒲合，凤辇停游轨迹香。春草斗青围水殿，晚云成锦覆昭阳。外人不识摐金处，虚说君王幸虎房。
北望瀚海歌
作者：石宝
朝代：明

北望瀚海何艰哉，龙蛇杂糅兼风霾。排天巨浪声如雷，长船大舰为之催。凌空喷石杂飞雨，幽岩白昼号鬼妪。砥柱顿折崩沙流，惊人骇兽相视莫先语。我亦欲乘桴凌此万里渚，颠猿僵踣不敢前。孤鸟却顾愁铩羽，嗟哉海势奚尔然。历姬不扬波，当尧乃滔天。坤灵海若不尔谬且颠，岂有黠蛟老毒潜深渊。谁能豁浮云，扶日当空悬。斯道果流离，举世多瓦全。及此始知大禹功不细，孟轲拯溺称大贤。九原大叫不可作，伊当为谁者执鞭。鞭亦不可执，意亦竟不舒。浊水会有清，上智本非愚。哀哉岌岌乎，谁能下坂回奔车。
十六夜陪储太仆乔太常张光禄于朝天宫奉送王宣溪次韵二首
作者：石宝
朝代：明

诗名争愿识苏州，老去孤桐思转幽。海气夜寒龙久卧，池冰新化凤重游。道深庄叟时论剑，兴寓天津一倚楼。春草青青春水阔，试听鸣佩绕仙洲。阳春几日遍人间，偶步春城又见山。芳草似知吾兴在，片云能共此心閒。江湖履迹闻新语，虎豹文章识旧斑。方拟御风追未得，月中时有鹤飞还。
十六夜陪储太仆乔太常张光禄于朝天宫奉送王宣溪次韵二首·其一
作者：石宝
朝代：明

诗名争愿识苏州，老去孤桐思转幽。海气夜寒龙久卧，池冰新化凤重游。道深庄叟时论剑，兴寓天津一倚楼。春草青青春水阔，试听鸣佩绕仙洲。
十六夜陪储太仆乔太常张光禄于朝天宫奉送王宣溪次韵二首·其二
作者：石宝
朝代：明

阳春几日遍人间，偶步春城又见山。芳草似知吾兴在，片云能共此心閒。江湖履迹闻新语，虎豹文章识旧斑。方拟御风追未得，月中时有鹤飞还。
午坐
作者：石宝
朝代：明

松韵洒寒发，清风销积怀。似难芟恶草，无可障狂霾。湖海书频滞，山林愿未谐。知音不相待，明月满秦淮。
午坐
作者：石宝
朝代：明

轻风度松籁，庭閒午更寂。倦鸟贪熟眠，幽草何历历。新莺忽一啭，宛若江上笛。翩翩叶间蛾，尽日何所觅。时物自生长，吾性亦顺适。临池玩清寒，倚竹聆浙沥。谁言牡丹丛，不道芦与荻。真意苟自全，圭璧同瓦砾。悲哉处士心，色动于尺檄。曾念公子臣，牵若执羁靮。奇功随物化，荣名今安觌。所以大圣徒，无为以为绩。轩冕岂不华，一喜生众惕。卓尔巢由存，千载欲目击。
午坐二首
作者：石宝
朝代：明

圣主恩如雨，群芳尽及时。愧无投李报，愁诵伐檀诗。庖廪供清坐，冠裳列近司。浅卑朝海岳，惟有寸心知。云雨朝昏变，东西岐路情。细看池水静，刚似我心平。薄露惭调屑，山桃望作羹。青袍侍黄幄，已不负书生。
午坐二首·其一
作者：石宝
朝代：明

圣主恩如雨，群芳尽及时。愧无投李报，愁诵伐檀诗。庖廪供清坐，冠裳列近司。浅卑朝海岳，惟有寸心知。
午坐二首·其二
作者：石宝
朝代：明

云雨朝昏变，东西岐路情。细看池水静，刚似我心平。薄露惭调屑，山桃望作羹。青袍侍黄幄，已不负书生。
午梦
作者：石宝
朝代：明

枕上行千里，危楼望欲登。有时生两翼，飞到最高层。栩栩随园蝶，悠悠访寺僧。白云看未了，莺语落青绫。
卖花
作者：石宝
朝代：明

长安卖花者，多在雨馀时。并剪劙繁绿，吴绫记向枝。香回金勒马，红映玉人姿。此意谁堪咏，扬州杜牧之。
南圃
作者：石宝
朝代：明

古城绣春草，翠色交短垣。夭桃开何迟，李花正翩翻。平畦森绿甲，圃人初列藩。汲井水易浑，挽绠意已繁。隔堑闻鸣蛙，蚯蚓寂不言。坐感清明风，幽襟惬素园。
南庄书事
作者：石宝
朝代：明

罢读离骚赋，悠然解独酲。苔痕石上绿，山色雨馀青。鹄立怀东观，鹏抟快北溟。残莺犹有意，閒向柳边听。
南望湖
作者：石宝
朝代：明

牵舟乘流上，日行不百里。春冰已到海，鱼龙未出水。地涸泉脉细，天黄尘霾起。清波间长洲，盘桓进复止。岂徒旅色愠，三农未有喜。青青垄亩麦，沙砾压欲死。苍天亦何意，不复闵赤子。科徭岂宜缓，公事聚如蚁。无雪蝗已兆，鲜雨旱恐继。纵多良有司，焉能救疮癠。臣愿告九阍，旁求到胥靡。甘霖遍海内，新绿生地底。吾当沽浊酒，兼欲致双鲤。浩歌下长川，痛饮济州市。
南朝宫词二首
作者：石宝
朝代：明

花簇郊坰锦作围，小怜日暮射生归。双双羽从重歌舞，不觉齐城漏已微。玉树新花夜夜开，张嫔风韵孔嫔才。感恩谁似中庭鸟，解咏江南草化灰。
南朝宫词二首·其一
作者：石宝
朝代：明

花簇郊坰锦作围，小怜日暮射生归。双双羽从重歌舞，不觉齐城漏已微。
南朝宫词二首·其二
作者：石宝
朝代：明

玉树新花夜夜开，张嫔风韵孔嫔才。感恩谁似中庭鸟，解咏江南草化灰。
南溪雨归
作者：石宝
朝代：明

南溪岂不佳，碧沚漾轻舸。柔弦日凄清，花树何娿娜。境胜簪易集，适到意多可。苦为急雨催，未得长坐我。仓皇出篱落，万弩纵银笴。飞鞚捷涧猱，复惴道相左。冠裳信滂沱，蓑笠悔失荷。望中冈与陵，所遇乃坎坷。振策行复呼，饥僮踣而跛。潨流横奔壑，角触浪交瑳。疾雷跃我前，避电惊蹈火。平生嗜临眺，有约屡未果。奚为奉遗躯，小视类蜾蠃。玩物几丧真，怀土信多祸。下马结沉思，从兹戒游惰。
南薰午梦
作者：石宝
朝代：明

寄傲北窗下，无思日蘧蘧。前林交远阴，薰风入吾庐。羲皇千载上，梦或与之俱。寤言盼庭云，对之时卷舒。
卜筑南园
作者：石宝
朝代：明

偶同渔父读离骚，为卜新居选寂寥。草色近郊宜眺望，土膏邻水更肥饶。漫将心事还彭泽，敢道风流似午桥。有兴不愁诗社冷，牧歌樵唱尽容招。
卢沟经张司空华故宅三首
作者：石宝
朝代：明

草色西风万古情，司空旧宅路人行。鹪鹩岂意文章误，牛斗犹疑剑气横。世难鱼龙多菹醢，名留桑梓尚峥嵘。道旁欹石形如鼓，安取仙桴为发声。式乾初议与心违，力为匡时独未归。野雉不缘蛇蜕误，凤凰犹傍鸭阑飞。功成白首遭萋斐，论在青编有是非。惆怅当年歌啸地，落花如血点人衣。几年神剑化为龙，晋武平吴见折冲。名载鼎钟应未灭，路当豺虎竟难容。陆机豪泪风前堕，羊叔轻裘地下逢。千古何人来驻马，碧芜幽恨共蒙茸。
卢沟经张司空华故宅三首·其一
作者：石宝
朝代：明

草色西风万古情，司空旧宅路人行。鹪鹩岂意文章误，牛斗犹疑剑气横。世难鱼龙多菹醢，名留桑梓尚峥嵘。道旁欹石形如鼓，安取仙桴为发声。
卢沟经张司空华故宅三首·其三
作者：石宝
朝代：明

几年神剑化为龙，晋武平吴见折冲。名载鼎钟应未灭，路当豺虎竟难容。陆机豪泪风前堕，羊叔轻裘地下逢。千古何人来驻马，碧芜幽恨共蒙茸。
卢沟经张司空华故宅三首·其二
作者：石宝
朝代：明

式乾初议与心违，力为匡时独未归。野雉不缘蛇蜕误，凤凰犹傍鸭阑飞。功成白首遭萋斐，论在青编有是非。惆怅当年歌啸地，落花如血点人衣。
却湖献
作者：石宝
朝代：明

侠累死，袁丝僵，近时裴公亦被创。臣岂不念存与亡，丈夫许国能自臧。况闻君王旰未食，思政殿前还叹息。不才幸备鼎趾臣，岂惜微躯化为腊。江西湖南献各寝，头上神明方懔懔。金吾两导夜逶迤，臣有丹心为君尽。挠法全身臣岂忍。
原上
作者：石宝
朝代：明

东风吹古丘，白杨何萧萧。乌鸦号树颠，鸣鸠亦飘飖。昔我先世祖，挺身自刍荛。种德发馀光，甘贫长寂寥。源深流易长，本厚木斯乔。累叶继衣冠，金门拥琼瑶。谁云高堂鼎，不自陋巷瓢。徘徊陟墓道，瞻望心摇摇。西山郁茏葱，爽气干云霄。荆莽蔽人目，草色春含娇。阳和发幽响，好鸟协笙箫。黍稷各通诚，戴白与垂髫。念入千载深，魂魄良可招。登车惧任重，横带愧虚骄。荣华岂不美，君子贵后凋。
双柏亭对雨
作者：石宝
朝代：明

深春亭馆客来稀，坐看幽花著雨飞。十二碧阑莺语细，江南梦好未思归。
双雁伤翮育于庭中有感
作者：石宝
朝代：明

自是排云侣，秋深被网罗。耦行犹作字，长恨不成歌。北望燕山月，南思楚水波。忽惊楼外影，愁绝定如何。
古别离曲
作者：石宝
朝代：明

官杨何青青，野花明道傍。妾东君向西，坐见道路长。留妾千金刀，赠君双鸣珰。日月如流星，岁暮永相望。
古意
作者：石宝
朝代：明

志士多悲心，如何值秋夜。仰见星月光，叹息茅檐下。
古意
作者：石宝
朝代：明

晨起望征人，烟波绿如草。不见双车轮，但见长安道。
古意
作者：石宝
朝代：明

秋叶不堪书，青虫解心事。屈曲往复回，却是相思字。
古意四首
作者：石宝
朝代：明

王昌娶少妇，日夕盛弦歌。妾亦有秦筝，夫婿戍交河。君情薄如叶，妾貌瑩如雪。叶落雪成冰，孤房夜凛冽。生长邯郸下，少小能鼓瑟。君王好新声，宠爱一朝失。妾家青云楼，楼前花柳深。花容如妾貌，柳絮是郎心。
古意四首·其一
作者：石宝
朝代：明

王昌娶少妇，日夕盛弦歌。妾亦有秦筝，夫婿戍交河。
古意四首·其三
作者：石宝
朝代：明

生长邯郸下，少小能鼓瑟。君王好新声，宠爱一朝失。
古意四首·其二
作者：石宝
朝代：明

君情薄如叶，妾貌瑩如雪。叶落雪成冰，孤房夜凛冽。
古意四首·其二
作者：石宝
朝代：明
体裁：五言绝句

君情薄如叶，妾貌莹如雪。叶落雪成冰，孤房夜凛冽。
古意四首·其四
作者：石宝
朝代：明

妾家青云楼，楼前花柳深。花容如妾貌，柳絮是郎心。
古诗
作者：石宝
朝代：明

器微满乃溢，才备德不形。大功有神轴，至平惟水停。不见唐虞日，垂衣临广庭。运动物不觉，端居天下宁。作誓民始畔，勤盟血徒腥。何况衄败馀，继之以幽囹。古道不可复，誇诩类俳伶。藐视三皇业，嘒嘒如小星。自谓皋契出，不希麟凤灵。俯视秦汉士，牛涔间鲲溟。大言久不怍，吾歌安足聆。
史馆即事
作者：石宝
朝代：明

缓步阁门西，晴晖挂碧题。朝鸦随仗散，旅凤傍楼栖。风撼牙签动，寒欺兽焰低。馆中无一事，清兴坐成迷。
同年会分得是字
作者：石宝
朝代：明

暮春清且煦，宾御此燕喜。岂无丝竹繁，德音快盈耳。忆昔同升日，黑发俱相似。荏苒二十年，颇觉疏旧齿。及时当亨衢，一一被金紫。入为家庭光，出致邦国理。长松晚益茂，大道行可止。往古多才贤，阅世固如是。离合岂足叹，造化有终始。珍重断金心，垂芳共青史。
同陈宗之诸同年饮鸡鸣山凭虚閤时罗太常景鸣作倡二首
作者：石宝
朝代：明

细雨缘山到，清风待客来。阁凌霄汉起，门傍斗牛开。云树千家锦，豪华六代才。遗踪不可问，今古一衔杯。二月到金陵，秋山始一行。人间无此地，坐上得清卿。痛饮平生侣，高楼万古情。蓬莱在何处，缥缈暮闻笙。
同陈宗之诸同年饮鸡鸣山凭虚閤时罗太常景鸣作倡二首·其一
作者：石宝
朝代：明

细雨缘山到，清风待客来。阁凌霄汉起，门傍斗牛开。云树千家锦，豪华六代才。遗踪不可问，今古一衔杯。
同陈宗之诸同年饮鸡鸣山凭虚閤时罗太常景鸣作倡二首·其二
作者：石宝
朝代：明

二月到金陵，秋山始一行。人间无此地，坐上得清卿。痛饮平生侣，高楼万古情。蓬莱在何处，缥缈暮闻笙。
吟窗杂咏二首
作者：石宝
朝代：明

印文生绿铜狮冷，砚沼潆波石兽欢。坐久篆烟清不断，两鬟童子立阑干。琴衣书幔未全乾，试学神仙夜爇檀。尽日无言对芳草，南山兰似北山兰。
吟窗杂咏二首·其一
作者：石宝
朝代：明

印文生绿铜狮冷，砚沼潆波石兽欢。坐久篆烟清不断，两鬟童子立阑干。
吟窗杂咏二首·其二
作者：石宝
朝代：明

琴衣书幔未全乾，试学神仙夜爇檀。尽日无言对芳草，南山兰似北山兰。
听雨
作者：石宝
朝代：明

芙蕖出水高作盘，夜来著雨声珊珊。客愁万种滴未尽，离梦五更敲欲残。翠衾生寒花气湿，庭阶无人虫唧唧。起看绿柄仍扶疏，何处湘灵鼓瑶瑟。君不见芭蕉叶梧桐枝，离人一听思千里，亦有潸然堕泪时。阑前不复植此种，恐经百感凋华姿。今宵忽听荷盘雨，依旧閒愁千万缕。乃知古来壮士多悲心，不用当筵怨歌舞。
吴侍御父母挽诗
作者：石宝
朝代：明

青山日暮生紫烟，岂有宝玉藏山颠。层峦如壁护风雨，林鸟喔喔号旻天。山中行人知故事，江南往日多遗贤。鼓琴不独伯鸾隐，亦有种德如耕田。人消岁改墓木拱，儿身复在君王边。天书昨夜赠泉壤，寒光直与青山连。鸢肩豸角世所贵，宁知季路心悽然。欲知季路心悽然，檗苦梅酸年又年。
和丁秀才
作者：石宝
朝代：明

西郊日日还芳草，安得丁郎引子来。云为驻歌犹未散，花如待客故迟开。百年心赏逢人共，几日东风屈指回。周鼓汉碑君不见，一番晴雨换新苔。
和吴克温送弟还宜兴
作者：石宝
朝代：明

夜来风雨忽思还，畏损临溪屋数间。兴发不烦张祖道，气豪真欲过名山。通宵虹采依然合，一路莺花未得閒。日暮鹓雏飞正疾，紫萱堂上一开颜。
和吴通政韵送陈佥宪
作者：石宝
朝代：明

白屋当年贫贱交，青云今是贵人曹。却思旧日游遨地，已隔东风二十遭。话到夜深情更切，相看老去气犹豪。主宾俱在高楼卧，雨榻清烟一瓮醪。
和杜子美醉时歌在七级作
作者：石宝
朝代：明

独上高楼望宫省，北斗芒寒布袍冷。尊中有酒筵有肉，醉饱翻河濯双足。东北望燕齐，西南连汴宋。君王有道万里清，宝剑匣中长不用。素餐大恐前人嗤，为文更觉无色丝。读书每破千万卷，交结时与英雄期。岂不有仲长统，又不有隽不疑。名言入耳足感激，俊爽豁达俱吾师。海榴花开晚独酌，江风吹帆何磊落。雨后蝉声杂绮弦，林间月色摇银壑。诗情画在霸陵岸，笔锋欲撼滕王阁。主人作宦犹未来，田园一半为荒苔。我亦安能居此哉，马蹄猎猎踏风埃。人生离合大如此，为君且尽黄金杯。
和杜工部秋兴八首
作者：石宝
朝代：明

恒山西望绣成林，绝壁奇峰剑戟森。云满碧台隋帝女，树藏红庙汉淮阴。西风牧笛吹遗恨，芳草歌楼动客心。最是南乌栖未稳，黄昏钟鼓乱寒砧。长洲沃野抱城斜，未为深秋减物华。楼近紫清闻朔雁，水通银汉识仙槎。承平江海多渔牧，落日边关半鼓笳。为问开元桥上客，月中丹桂几生花。野寺璇题带夕晖，钟声遥度翠林微。芜蒌渡口逢人语，恒岳山前见雁飞。月露风花情太剧，江湖廊庙愿多违。不知莼菜鲈鱼鲙，何事能令沈约肥。城头星斗灿如棋，孤剑能同楚客悲。蟋蟀夜吟明月下，楼台高映廪秋时。淹留汉署冯唐老，霖雨商岩傅说迟。触目云霄犹万里，西风落木坐愁思。沙鸥麋鹿旧溪山，十亩瓜田苍翠间。风雨多从沧浦树，秋声来自雁门关。相如击缶虚酬志，勾漏烧丹莫驻颜。叵耐九重恩未断，晓窗时梦集鹓班。江海因循易白头，几番萧瑟对高秋。青山红叶霜前丽，蔓草寒烟雨后愁。髀肉寻常消汉马，閒情早晚付沙鸥。华虫藻火关心日，云树笼葱接帝州。赤符帝子建神功，此地纷纷百战中。滹水龙飞冰乍合，昆阳虎散昼还风。东都不独云台贵，上将应无血刃红。二十四陵今寂寞，一筹刚胜钓滩翁。秋郊骋望日逶迤，凫鹭双双下稻陂。天衬丹枫成暮景，雨催黄菊出新枝。田家岁有烹羊乐，国士心非列鼎移。唤起十年风月梦，春江还受一竿垂。
和杜工部秋兴八首·其一
作者：石宝
朝代：明

恒山西望绣成林，绝壁奇峰剑戟森。云满碧台隋帝女，树藏红庙汉淮阴。西风牧笛吹遗恨，芳草歌楼动客心。最是南乌栖未稳，黄昏钟鼓乱寒砧。
和杜工部秋兴八首·其七
作者：石宝
朝代：明

赤符帝子建神功，此地纷纷百战中。滹水龙飞冰乍合，昆阳虎散昼还风。东都不独云台贵，上将应无血刃红。二十四陵今寂寞，一筹刚胜钓滩翁。
和杜工部秋兴八首·其三
作者：石宝
朝代：明

野寺璇题带夕晖，钟声遥度翠林微。芜蒌渡口逢人语，恒岳山前见雁飞。月露风花情太剧，江湖廊庙愿多违。不知莼菜鲈鱼鲙，何事能令沈约肥。
和杜工部秋兴八首·其二
作者：石宝
朝代：明

长洲沃野抱城斜，未为深秋减物华。楼近紫清闻朔雁，水通银汉识仙槎。承平江海多渔牧，落日边关半鼓笳。为问开元桥上客，月中丹桂几生花。
和杜工部秋兴八首·其五
作者：石宝
朝代：明

沙鸥麋鹿旧溪山，十亩瓜田苍翠间。风雨多从沧浦树，秋声来自雁门关。相如击缶虚酬志，勾漏烧丹莫驻颜。叵耐九重恩未断，晓窗时梦集鹓班。
和杜工部秋兴八首·其八
作者：石宝
朝代：明

秋郊骋望日逶迤，凫鹭双双下稻陂。天衬丹枫成暮景，雨催黄菊出新枝。田家岁有烹羊乐，国士心非列鼎移。唤起十年风月梦，春江还受一竿垂。
和杜工部秋兴八首·其六
作者：石宝
朝代：明

江海因循易白头，几番萧瑟对高秋。青山红叶霜前丽，蔓草寒烟雨后愁。髀肉寻常消汉马，閒情早晚付沙鸥。华虫藻火关心日，云树笼葱接帝州。
和杜工部秋兴八首·其四
作者：石宝
朝代：明

城头星斗灿如棋，孤剑能同楚客悲。蟋蟀夜吟明月下，楼台高映廪秋时。淹留汉署冯唐老，霖雨商岩傅说迟。触目云霄犹万里，西风落木坐愁思。
和许黄门九日述怀
作者：石宝
朝代：明

往日看花兴，中年苦太迟。静开平世眼，閒对廪秋时。风雨催枯干，江山得几诗。因怀工部句，濒老释欢悲。
和马侍读先生长至日习仪二首
作者：石宝
朝代：明

十载鸣环从列仙，三回得侍御屏前。恩深自识龙颜喜，力薄能追骥足先。清世风云应有合，短檐春色亦堪怜。床头经史犹狼籍，冷砚寒炉又一年。蓬莱面面列神仙，伐鼓鸣鞘亦陛前。阳道且看明日长，太平何让古人先。清閒福自君王赐，疏拙材惟座主怜。荏苒不知时欲过，相逢还愧问青年。
和马侍读先生长至日习仪二首·其一
作者：石宝
朝代：明

十载鸣环从列仙，三回得侍御屏前。恩深自识龙颜喜，力薄能追骥足先。清世风云应有合，短檐春色亦堪怜。床头经史犹狼籍，冷砚寒炉又一年。
和马侍读先生长至日习仪二首·其二
作者：石宝
朝代：明

蓬莱面面列神仙，伐鼓鸣鞘亦陛前。阳道且看明日长，太平何让古人先。清閒福自君王赐，疏拙材惟座主怜。荏苒不知时欲过，相逢还愧问青年。
和马静学先生入直
作者：石宝
朝代：明

林栖早借一枝安，梧桂氤氲夜不寒。吟对好山成故友，笑怜秋叶似微官。春云过眼犹翻雨，野水无风自作澜。多病见花羞潦倒，正冠时复倩人看。
咏御沟红叶
作者：石宝
朝代：明

宫树悴清霜，泉声落建章。更无红叶字，犹是碧波光。气肃秋将老，人寒影太长。东流和宿恨，黯惨度年芳。
哭贵闲女
作者：石宝
朝代：明

何处能忘尔，纱窗睡起迟。古诗吟绝句，小学诵题辞。竹马朝随伴，？笙手自吹。有时端坐久，狼籍画双眉。
哭贵闲女
作者：石宝
朝代：明
体裁：五言律诗

何处能忘尔，纱窗睡起迟。古诗吟绝句，小学诵题辞。竹马朝随伴，�笙手自吹。有时端坐久，狼籍画双眉。
唐宫词
作者：石宝
朝代：明

四月笙歌沸苑池，瑞莲花对海棠丝。昭容尚记开元日，正是宫中蚕老时。
唐武宫词
作者：石宝
朝代：明

宜春苑外兔初肥，长从君王射猎归。一色赭袍飞两骑，外人不辨是贤妃。
喜晴
作者：石宝
朝代：明

几日多风雨，新晴乍可怜。青山当屋角，白鸟到花前。扫榻袪尘梦，挥毫著短篇。不须登汉阁，有思欲凌烟。
园中
作者：石宝
朝代：明

思君不可见，三月正花飞。杨柳垂金缕，新苔胜舞衣。鸟来枝上语，人自水边归。尽日西南望，空山但落晖。
园中
作者：石宝
朝代：明

董子下帷日，三年不窥园。而我希躅人，胡为出屡繁。远风嘘病骨，百念跬步存。新燕虽好音，不能尽欲言。回首告稚子，夕阴已盈门。
城上松
作者：石宝
朝代：明

涧下迟迟松，谁将植城上。东南紫气浮，翠盖遥相向。
城北
作者：石宝
朝代：明

怅望城东北，远风增客愁。生涯自流水，人世本虚舟。泪向清时堕，身当未老投。谁能齐万物，长啸忆庄周。
城南思
作者：石宝
朝代：明

肥累城南花满地，紫燕双飞掠香水。雕题画栋带新巢，惆怅重来阿娇死。堂前宝瑟待新张，短扇轻衫生细凉。畴知儿女成参商，一日悲歌千断肠。穷通寿夭不有素，小智钟情苦复苦。轻颦巧笑尚平生，骨肉分明化为土。城头漏尽西日徂，有钱莫下黄公垆。烂醉百年何所惜，鸾凤鸱鸮等无益。
城西怀古
作者：石宝
朝代：明

平川一望际遥空，虎偾龙伤正此中。南去竟颁兴国号，北来犹论夹河功。书分带砺人何在，魂吼波涛气尚雄。千古海田非一日，路傍閒对白头翁。
堕钿怨
作者：石宝
朝代：明

猩红琥珀金指钿，一日不曾离妾身。指文钿花细相映，绿纱夜绣兰釭新。堕来恐在泥与土，掩袂含情独无语。宝钗珠履任轻抛，女伴争知妾心苦。节旄虽落马骨存，一夜为君伤旧恩。
壬辰同年会诗得见字代陈天泽作
作者：石宝
朝代：明

长安陌头柳如线，朝东暮西君不见。人生何翅参与商，短景催人疾于箭。忆昔初趋鸳鹭班，几人同献麒麟殿。科协人乘龙背年，时逢水击鲲池便。家君白简犹迟留，上客青袍各䓤茜。二十四回春草生，昔人那似今人面。应门小子亦长成，尚记嬉随侍清燕。世情离合那可陈，霜叶风萍晓花片。孙放曾从父执行，孔融令受通家荐。白云南望继馀歌，愿借清光入家传。
处士安公敬仲
作者：石宝
朝代：明

中州豪杰半朱轮，抱志如公有几人。道为续经头蚤白，诗成感兴语长真。封龙客散留书舍，滹水春深忆钓纶。千古精英游地下，定知高步接刘因。
夏夕
作者：石宝
朝代：明

暮色苍然至，凉思澹盈衿。坐阅古人编，稍见古人心。遥岑出天末，薄霭凝夏林。群动各有息，衡门幽且深。
夏日二首
作者：石宝
朝代：明

夏日本多暑，百思并予婴。呼童洒廷内，几阁稍凄清。燕子自来往，鸡孙亦生成。深林来客疏，古甃有苔明。薰风何拂拂，朱丝非我声。夙昔念远游，抱痾愿多爽。坐观流景速，池霁绿初长。庭树渐鸣蝉，荜门日恒敞。溽暑苦中人，栖云犹漭瀁。安能吹清角，暂与豁幽赏。
夏日二首·其一
作者：石宝
朝代：明

夏日本多暑，百思并予婴。呼童洒廷内，几阁稍凄清。燕子自来往，鸡孙亦生成。深林来客疏，古甃有苔明。薰风何拂拂，朱丝非我声。
夏日二首·其二
作者：石宝
朝代：明

夙昔念远游，抱痾愿多爽。坐观流景速，池霁绿初长。庭树渐鸣蝉，荜门日恒敞。溽暑苦中人，栖云犹漭瀁。安能吹清角，暂与豁幽赏。
夏日偶书
作者：石宝
朝代：明

看花节过又蒲觞，几为秾华伫夕阳。莺本无心呼客梦，燕如有意说人忙。青山畔可茅为屋，白水中宜石作梁。归去一尊逢五日，且无閒酒酹沉湘。
夏日忆京师
作者：石宝
朝代：明

云意夕已集，晨初鸣雨繁。乌情急绕树，蝶拍亦翩翻。芳圃绿逾靓，藕花红不言。忆在京都日，屡寻山水源。妍景宛相似，朋侣亦俱存。所殊多病及，犹掩去年门。沾巾杂檐溜，闻笛销旅䰟。忽恐秋霜落，沉忧感鬓根。
夏日忆京师
作者：石宝
朝代：明
体裁：古风

云意夕已集，晨初鸣雨繁。乌情急绕树，蝶拍亦翩翻。芳圃绿逾靓，藕花红不言。忆在京都日，屡寻山水源。妍景宛相似，朋侣亦俱存。所殊多病及，犹掩去年门。沾巾杂檐溜，闻笛销旅魂。忽恐秋霜落，沉忧感鬓根。
夏日思欲园中搆小屋稍储经史以资避暑之馀事虽未集聊尔赋言寄意
作者：石宝
朝代：明

夏木阴中小结庐，兴来时诵古人书。梧桐月冷流丹砚，禾黍风轻度绮疏。抱病隐侯犹有带，守贫原宪不求车。遥看大陆湖光好，未得投簪伴老渔。
夏日有感
作者：石宝
朝代：明

春露才濡夏木阴，感时扶病几沾襟。拂龟自信颜含命，奉檄空劳毛义心。虫蚀旧书青竹断，斗含遗剑紫虹沉。汉廷更有何人问，万石君家德最深。
夕阳晚坐
作者：石宝
朝代：明

危城亘远岑，薄霭变新阴。鸟啄乾苔尽，鱼冲绿藻沉。秾华易彫谢，贫病苦侵寻。凫胫续终短，牛涔浚岂深。乾坤聊送目，江海几交心。淡忆上池水，平思太古音。蓬莱何处是，回首见云林。
夜作
作者：石宝
朝代：明

斗水入鬵釜，薪然初沸惊。寸虫滞幽阴，逢春各飞鸣。人生值命薄，所遇多不平。狂草未尽态，豪吟岂胜情。醉拍青瑶阑，仰见白气横。六合堪一俯，千年藉孤撑。栖云固无心，化日宁掩明。意剧兽欲跃，机忘鸥顿盟。南寻羡门子，共憩黄金城。
夜作
作者：石宝
朝代：明

灯火沉沉夜，团圞影一家。生涯杯汎蚁，儿女墨翻鸦。古剑星前气，霜毫梦里花。百年真乐在，宁复向人赊。
夜同朱挥使饮待王以德未至
作者：石宝
朝代：明

酒阑残月照高台，还有诗篇次第裁。舞剑莫教张旭看，登楼须待仲宣来。徒言南海三千里，已过东风二十回。岐路相逢聊畅饮，晓城钲鼓漫劳催。
夜坐
作者：石宝
朝代：明

微月倏已出，明星裁数个。露来花上繁，云到窗间破。谁家击鼓声，忽有惊乌过。
夜坐偶述
作者：石宝
朝代：明

檐前冻雀夜不语，巷陌谁家犹鼓声。呼灯急映五万卷，开酒独浮三四觥。严霜淅沥下枯叶，清漏彷佛闻层城。苦无高兴纪日月，羞见寒星当户明。
夜坐同兄
作者：石宝
朝代：明

明月出东方，虫声初在户。宿霭倏已收，庭阶出芳杜。流云翻细波，坐对喜欲舞。秋色何悠扬，龙泉碧花古。缊袍良非贫，所贵在清素。况值宵旰勤，侧席思口苦。红日关寸心，移孝固其所。豸角养既成，山龙门应补。乃知南阮心，不以万金富。
夜坐次旧韵
作者：石宝
朝代：明

草色映明月，微风生远松。去年南浦雨，今夜北窗钟。纨素未应弃，烟云何太工。山林有隙地，投散亦投慵。清夜有凉露，庭除多绿茎。正怜娇乌语，忽听焦蝉声。浮云自西来，新月吐微明。安得挟黄鹄，与子共遐征。
夜寒
作者：石宝
朝代：明

永夜寒气生，屋低仍积草。引烛爇乍红，和燠彻肌表。拥衾坐稍安，万事塞幽抱。城漏何淙淙，东南有鸣鸟。起窥宝剑光，报恩人未老。
夜泊七级偶书
作者：石宝
朝代：明

泊舟七级口，夜久滩潏潏。轻风摇水光，灯下老鱼出。繁星丽霄汉，经纬谁与识。稍喜春泉通，新绿添数尺。金陵在吾眼，公期未可必。坐感节序换，安得不华发。人生谓如寄，有志贵取适。此理未易言，千虑望一得。
夜渡滹沱
作者：石宝
朝代：明

西日光已微，跨马出村境。唧唧林鸟鸣，仰见河汉影。南巡古堤麓，地峻行屡警。踏软知近沙，野阔夜逾静。谁将笙歌耳，复听秋虫哽。万事倏春梦，对此山河永。惊波啮断岸，跳梁老鱼猛。星斗摇长练，薄吹搜鬓颖。鼓枻歌沧浪，怀人忆千顷。遥望城西门，熠熠烟火冷。
夜至张秋
作者：石宝
朝代：明

日暮出荆门，夜行复十里。半帆乘顺风，一篙得春水。篝灯危樯末，馀映彻洲沚。远远闻犬声，渐喜近井市。缆人相和歌，饥渴被驱使。恨无浊酒劳，毕力共王事。
夜起
作者：石宝
朝代：明

鼓柝清溪夜，张帆待晓风。月中鸡唱早，天下犬声同。暂住能留迹，重来欲作翁。年华等流水，回首语篙工。
夜钟
作者：石宝
朝代：明

山寺数声钟，霏霏度林薄。夜久霜气严，林间下楼鹤。
大学幡
作者：石宝
朝代：明

博山炉小烟曲曲，汉鼎虽存已亏足。苍生但怨皇天痴，不信高安好皮肉。长乐宫中断袖起，相国府前人倒屣。关东王母正行筹，日下白虹空贯珥。东朝将相无所倚，何事复令司隶死。谁能砥柱障颓波，不若弹冠伏都市。孤幡扬扬生烈风，海内是非须有公。浮云蔽日不作回天功，正气自可凌苍穹。老臣若肯存精忠，遮道一言羞杀翁。
大陆行
作者：石宝
朝代：明

大陆泽水秋泠泠，苇花初白荷盖青。红裙荡桨红波靓，八月江寒犹采菱。菱角槎牙芡实满，明珠紫贝多零散。白日清歌应石淙，黄昏鸣佩随归伴。西风作恶凋苧衣，秾华回首叶飞飞。塞鸿嘹唳江南归，阳和渐减霜生威。百年富贵转眼非，昔人游处尚依稀。水头屏营见渔火，深夜洞房清泪微。
天上谣
作者：石宝
朝代：明

玉兔新生乳凤鸣，小仙携瑟唤飞琼。霓裳歌舞方重按，已道人间有此声。
天宝宫词四首
作者：石宝
朝代：明

羽士承恩列上仙，宝花十树照当筵。宫中未有新仪注，旋检先朝纳妇篇。勤政楼前斗两朋，宁王新乐最堪听。太真偏赏《凉州曲》，自奉黄金出内屏。太常迎驾乐声齐，戏马场中舞象犀。队队宫嫔椎法鼓，绣襟文裤立楼西。龙池乐上练裙飘，珠履金铛称舞腰。舞罢芙蓉冠欲堕，殿头传旨赐含消。
天宝宫词四首·其一
作者：石宝
朝代：明

羽士承恩列上仙，宝花十树照当筵。宫中未有新仪注，旋检先朝纳妇篇。
天宝宫词四首·其三
作者：石宝
朝代：明

太常迎驾乐声齐，戏马场中舞象犀。队队宫嫔椎法鼓，绣襟文裤立楼西。
天宝宫词四首·其二
作者：石宝
朝代：明

勤政楼前斗两朋，宁王新乐最堪听。太真偏赏《凉州曲》，自奉黄金出内屏。
天宝宫词四首·其四
作者：石宝
朝代：明

龙池乐上练裙飘，珠履金铛称舞腰。舞罢芙蓉冠欲堕，殿头传旨赐含消。
太行山行
作者：石宝
朝代：明

太行之山何崔嵬，岩幽谷隐藏风雷。汉军已料骑士屈，魏武重叹车轮摧。其开如陉下如井，云作炊烟瀑垂绠。羊牛只道来层霄，鸡犬方知接人境。山僧何年住山顶，亦有山田二三顷。非关避世应避名，我欲从之玩流景。
奉和内阁芍药诗四首
作者：石宝
朝代：明

春台浩荡午庭阴，绮阁金闺几许深。花下细翻红药谱，殿头犹系紫泥心。从龙忽讶云千朵，栖凤全胜树十寻。应是玉皇亲赐种，开时长有列仙吟。红药翩翩清昼阴，紫泥封罢兴犹深。閒拈彩笔追遗事，暂为名花惬赏心。绝品似曾天上见，灵根欲向鼎中寻。琼楼十二人难到，时复云间一凤吟。早园荣耀已先归，谁似开迟色更稀。华萼楼前分雨露，凤凰池上见芳菲。妆成自合藏金屋，宠极何曾列步围。香遍省廊三十丈，有时还到殿东扉。芍药花前佩玉归，花容玉韵两依稀。光悬上相笼中品，色借长杨雨后菲。看到天然如欲语，似怜香散自成围。挥毫便写升平象，记得深红傍晓扉。
奉和内阁芍药诗四首·其一
作者：石宝
朝代：明

春台浩荡午庭阴，绮阁金闺几许深。花下细翻红药谱，殿头犹系紫泥心。从龙忽讶云千朵，栖凤全胜树十寻。应是玉皇亲赐种，开时长有列仙吟。
奉和内阁芍药诗四首·其三
作者：石宝
朝代：明

早园荣耀已先归，谁似开迟色更稀。华萼楼前分雨露，凤凰池上见芳菲。妆成自合藏金屋，宠极何曾列步围。香遍省廊三十丈，有时还到殿东扉。
奉和内阁芍药诗四首·其二
作者：石宝
朝代：明

红药翩翩清昼阴，紫泥封罢兴犹深。閒拈彩笔追遗事，暂为名花惬赏心。绝品似曾天上见，灵根欲向鼎中寻。琼楼十二人难到，时复云间一凤吟。
奉和内阁芍药诗四首·其四
作者：石宝
朝代：明

芍药花前佩玉归，花容玉韵两依稀。光悬上相笼中品，色借长杨雨后菲。看到天然如欲语，似怜香散自成围。挥毫便写升平象，记得深红傍晓扉。
奉荅兄次韵
作者：石宝
朝代：明

秋日忽已悽，小轩纳残照。西峰入吾眼，振迅思一啸。蔼蔼棠叶红，千载独怀召。岂无云台勋，不写子房貌。五斗渊明归，千金鲁连笑。何况末路尘，锥刀计多少。鼯技安足称，萤火聊自耀。所以希圣徒，出处非偶剽。饿宁餍薇藿，一予甘众诮。坐玩华月升，逸兴飞远峤。
契苾儿曲
作者：石宝
朝代：明

君歌《契苾儿》，妾按龟兹舞。酒尽灯欲灭，堂前鹦鹉语。光顺门宣供奉郎，莲塘水暖双鸳鸯。象床犀簟伏熊枕，春风夜簸花枝狂。谁家少年眼如虎，犁断并州杏花雨。
妩媚谣
作者：石宝
朝代：明

妩媚复妩媚，不道李与桃。阿娇十四著绣袍，锦襦双佩并州刀。自从贞观见天子，宫妆靓丽珠鞋高。亲挑佛灯诵佛语，邂逅君王泪如雨。未央前殿恰垂帘，白马道场齐抱杵。提兵谁遣太法师，縳贼亲烦长公主。大云经梵不足听，天堂火发延御屏。雨露新归奉宸监，浮屠鬼战金轮庭。李花不开媚娘舞，海内纷纷争好武。道旁谁遇触邪冠，骨肉不如岩下土。
妾薄命
作者：石宝
朝代：明

女家赵下襄阳曲，往来大河荡轻桨。娇红腻白照清波，一曲高歌众惆怅。去年花枝今又红，白日西没月生东。颜色空随落花阵，恩情旋逐东南风。当时容颜不自保，而今零落同秋草。夜夜伤心泪暗垂，出门万里长安道。
孤筠情所托为陈竹坡赋
作者：石宝
朝代：明

群芳足春意，爱此寒岁丛。植之兰畹傍，下有流泉通。主人抱奇志，徙倚兴未穷。琅然叩高节，千古来淇风。清幽既绝俗，彩凤鸣其中。伟然君子堂，阿阁相玲珑。新雷起萚龙，春水摇茏葱。素心谅有合，散发池水东。
定昆池
作者：石宝
朝代：明

环宝攒山夜陆离，主家新凿定昆池。珊瑚未大诸韦死，多少珠玑向月悲。
宜安城晨眺
作者：石宝
朝代：明

千载宜安尚故墟，却秦存赵几踌躇。江山事往惟馀迹，颇牧功成可大书。从散始怜苏季子，璧完空忆蔺相如。无人拊髀兴遐叹，羸马西风思有馀。
宫柳
作者：石宝
朝代：明

内里垂杨自不同，万条柔翠拂琼宫。叶含华萼楼前雨，枝带朝元阁上风。望入画眉情正切，啭来黄鸟语初工。一般霸水桥头绿，日日行人惆怅中。
宫词
作者：石宝
朝代：明

水殿荷风软，云车草露新。帘垂三峡雨，香散六宫春。青雀黄龙舳，朱衣画裤人。君王浑未厌，歌吹已经旬。
宿性公院
作者：石宝
朝代：明

清斋夜无寐，星月耿前除。野客寻诗罢，高僧入定初。欲来还去梦，才读又忘书。岂为悲华发，聪明渐不如。
宿昌平学舍奉和匏庵吴先生
作者：石宝
朝代：明

谏议祠前满树风，夜深残烛对长空。梦游数仞门墙外，人在五陵烟雾中。多病可胜鸡肋苦，倦飞应与鸟心同。饭馀检点今朝事，望水寻山亦是功。
宿郭乡丈书轩
作者：石宝
朝代：明

三回得上寿萱堂，醉卧当年坦腹床。枸杞通灵篱畔药，龙涎拂面坐中香。主人爱客谁弹剑，贱子悲歌亦绕梁。岐路明朝又离别，云霄万里意徒长。明月清风绕画堂，独留诗客卧高床。庭前草色愁仍碧，帐里梅花梦亦香。绝代佳人在空谷，暮天游子感河梁。夜来离思千千点，应比楼头刻漏长。灯火交辉照夜堂，淋漓醉墨倚绳床。新来词曲多宫体，旧日衣袍半御香。汲黯何曾忘入闼，枚生不是漫游梁。酒阑挥剑当筵舞，惭愧东君别意长。留连尊酒坐虚堂，萧索诗衾拥半床。台上落红寒烛烬，雨中残碧晚榴香。江波已没龙泉剑，海月空惊燕子梁。故旧飘零如昨日，百年真有几多长。
宿郭乡丈书轩·其一
作者：石宝
朝代：明

三回得上寿萱堂，醉卧当年坦腹床。枸杞通灵篱畔药，龙涎拂面坐中香。主人爱客谁弹剑，贱子悲歌亦绕梁。岐路明朝又离别，云霄万里意徒长。
宿郭乡丈书轩·其三
作者：石宝
朝代：明

灯火交辉照夜堂，淋漓醉墨倚绳床。新来词曲多宫体，旧日衣袍半御香。汲黯何曾忘入闼，枚生不是漫游梁。酒阑挥剑当筵舞，惭愧东君别意长。
宿郭乡丈书轩·其二
作者：石宝
朝代：明

明月清风绕画堂，独留诗客卧高床。庭前草色愁仍碧，帐里梅花梦亦香。绝代佳人在空谷，暮天游子感河梁。夜来离思千千点，应比楼头刻漏长。
宿郭乡丈书轩·其四
作者：石宝
朝代：明

留连尊酒坐虚堂，萧索诗衾拥半床。台上落红寒烛烬，雨中残碧晚榴香。江波已没龙泉剑，海月空惊燕子梁。故旧飘零如昨日，百年真有几多长。
寄从兄德坚进士
作者：石宝
朝代：明

汉宫新酒宴仙曹，千树名花半杏桃。鲸甲晓浮红旭动，凤毛春占彩霞高。万年书奏麒麟殿，十里香分翡翠袍。遥想玉堤归去路，水禽嘹亮助风骚。
寄兄
作者：石宝
朝代：明

远书封就独凭阑，斜日晴风两鬓寒。屈指秦中三十驿，到时公又过延安。
寄兄
作者：石宝
朝代：明

鹏海谁羁色养身，错教芳草怨蹄轮。近来不复临池立，却恐浮萍亦笑人。
寄兄旧作
作者：石宝
朝代：明

寒空变春云，奔骥逐迅景。君看宫前杨，忽已露碧影。幽居西窗下，感事发深省。谁言有为者，譬掘九仞井。盛颜易消歇，此道独未领。空奏郢人吟，怀抱殊耿耿。吾兄绣衣使，仗钺指西境。清诗赏风流，正论崇骨鲠。寄言愿相勖，共此百岁永。
寄兄次韵二首
作者：石宝
朝代：明

千仞巉岩俯碧悠，分明苏子滞南州。歌诗待月同良夜，听客吹萧亦此秋。今古英豪多坎轲，庙廊名字得甄收。遥知碧树书还日，人在中堂赋远游。词源濯锦日悠悠，酬答诗题邵许州。兴比渊明能止酒，愁如宋玉未悲秋。冰怀不为淄尘染，丽景多逢采笔收。儗种西窗数丛菊，他时风雨漫追游。
寄兄次韵二首·其一
作者：石宝
朝代：明

千仞巉岩俯碧悠，分明苏子滞南州。歌诗待月同良夜，听客吹萧亦此秋。今古英豪多坎轲，庙廊名字得甄收。遥知碧树书还日，人在中堂赋远游。
寄兄次韵二首·其二
作者：石宝
朝代：明

词源濯锦日悠悠，酬答诗题邵许州。兴比渊明能止酒，愁如宋玉未悲秋。冰怀不为淄尘染，丽景多逢采笔收。儗种西窗数丛菊，他时风雨漫追游。
寄宋侍御
作者：石宝
朝代：明

日日思相见，那知年又年。素书千里外，清梦五楼前。尚忆闻钟入，曾陪载笔旋。路岐多聚散，忧病苦颠连。网集诗筒厚，霜封剑室坚。空群犹有志，涸辙肯求怜。为报东朝客，来寻钓渚边。
寄张廷评元瑞
作者：石宝
朝代：明

江南江北草菲菲，倚槛相思露湿衣。秋尽玄禽辞主去，夜寒萤火偪人飞。一封云树初回信，万里风尘暂息机。旧日交游今总贵，夕阳高咏和全稀。
寄所知
作者：石宝
朝代：明

昨夜清飔发，怀君在远道。双鱼不可托，寂寞对池草。寒露日夕凝，林麓霜苦早。谁念裘褐单，泥滓难自保。百年会有乐，中岁已枯槁。如何日孳孳，复为毫末恼。浊酒幸满尊，藜藿亦堪饱。同心盍来归，盘桓以怡老。
寄欧职方时振
作者：石宝
朝代：明

午睡醒时独倚阑，葛巾何用再三弹。惊闻碧树还书礼，欲向云霄附羽翰。长者风流元似玉，同心言语自如兰。无因拭目官槐道，一借前驱负弩看。
寄王佥宪应韶
作者：石宝
朝代：明

燕台云散自西东，清啸谁同虎谷风。千里梦随明月到，几坛诗为故人空。中原苦口思良药，江海垂纶有钓翁。君马青青吾马白，驰驱何地定逢公。
寄罗汝实
作者：石宝
朝代：明

寒斋坐无事，对此春昼雨。双鸿自南来，流韵落庭庑。起寻故人书，别绪那可数。春草南园绿，秋月西林吐。歌诗每达夜，笑噱曾过午。云龙忽乖张，感物益悽楚。何时倒清尊，共醉恒川浒。
寄衣曲
作者：石宝
朝代：明

越丝回波翔紫凤，丹芝水花相间香。并刀剪绿藕丝脱，中有二十四鸳鸯。碧窗夜寒针指冷，一线未缝双泪迸。秦云陇树千万重，欲寄还愁道涂梗。封题锦字托衣中，殷勤先谢西飞鸿。
寒夜曲
作者：石宝
朝代：明

霜风试严摧碧疏，翠瓶锦鳞屈不舒。萧萧古城月西上，孤鸿时作空中书。西湖往日多芙蕖，山明水丽画不如。与君一别岁月改，苍苔落叶填前除。时移世换何足惜，瑶筝翠管无颜色。绣被犹沾雨露恩，朱阑不似芳菲日。青灯作花垂紫蕤，沉忧销骨人岂知。寸心千里托明月，夜夜期君望月时。
寒泉濯足
作者：石宝
朝代：明

翩翩黄发翁，濯足岩下水。吾志在清波，世事如脱屣。青山长悠悠，白石亦齿齿。千古孺子歌，谁能契斯理。
寒雨曲
作者：石宝
朝代：明

夏初一雨直徂冬，百草落尽黄金茸。庭前老树枝干秃，上有古苔如锦封。鸟巢冒叶飞不起，缭绕飘飏日千里。夜深忽触西南风，吹作新腔阿满子。巢中寒鸟鸣唧唧，窗下愁人抱双膝。龙泉不出佐清时，绣遍莲花秋水色。
对云
作者：石宝
朝代：明

庭除若偪仄，况乏林与溪。浩志罔所投，日长对云霓。岌嶪耸千仞，奔腾散群麑。暂逐健鹘上，遄同归骛西。取物良不穷，入真相与携。更思窥玄窟，待月升华题。
对月
作者：石宝
朝代：明

团团今夜月，偏照柳边阑。古瓮深浮蚁，高台独舞鸾。竹摇金缕乱，花咽露声乾。多少穷愁客，临风两鬓寒。
对雨
作者：石宝
朝代：明

午窗山鸟来，乍起倦无力。游飙素帷翻，急雨银箭直。初添地气爽，倏作檐甍黑。炎气骤失势，庭树或改色。我虽非农夫，情亦欣稼穑。养气徒浩然，抱痾苦偪侧。所幸风雨时，得收黍与稷。啸歌浊酒前，可以写胸臆。
对雪
作者：石宝
朝代：明

凤团初煮浪痕圆，冷笑閒行鹤氅仙。径滑始怜樵担重，竿沉无怪钓舟偏。羊羔酒慢谁呈舞，驴背诗成独耸肩。一夜吾伊声未绝，有人风雪正高眠。
将归省留别张孟贤吕从殷
作者：石宝
朝代：明

疋马南归嘶远风，不堪尊酒御桥东。交游晚信非身外，世事静看如梦中。春入柳花飞正苦，兴随流水去何穷。今宵定宿楼桑寺，遥见西林塔影红。
小园雨后二首
作者：石宝
朝代：明

新雨膏炎垄，远风涤繁林。取凉李井上，仲子迹可寻。玄驹下危垤，屈蠖鸣幽阴。万类均一适，忘古安有今。虽复病两眦，稍在惬孤襟。密云焉久留，素石悟同心。夏木岂无阴，古井亦有泉。阴疏仅自庇，泉苦得永年。羲黄世辽邈，畴与论自然。稍喜禾稼成，藜藿比醲鲜。浮生能几许，沈郁贵自宣。偃卧辘轳侧，南风匀树弦。
小园雨后二首·其一
作者：石宝
朝代：明

新雨膏炎垄，远风涤繁林。取凉李井上，仲子迹可寻。玄驹下危垤，屈蠖鸣幽阴。万类均一适，忘古安有今。虽复病两眦，稍在惬孤襟。密云焉久留，素石悟同心。
小园雨后二首·其二
作者：石宝
朝代：明

夏木岂无阴，古井亦有泉。阴疏仅自庇，泉苦得永年。羲黄世辽邈，畴与论自然。稍喜禾稼成，藜藿比醲鲜。浮生能几许，沈郁贵自宣。偃卧辘轳侧，南风匀树弦。
山中
作者：石宝
朝代：明

山深人迹稀，烟霁见茅屋。野老时时来，裴徊涧边木。
山中曲三首
作者：石宝
朝代：明

绵水何太急，奔流下东井。北登凤凰山，未晓见日影。朝登青石岩，十步一驻马。亦有红颜人，倚马立岩下。峭石激湍响，古城临水居。城东有渴叟，不及水中鱼。
山中曲三首·其一
作者：石宝
朝代：明

绵水何太急，奔流下东井。北登凤凰山，未晓见日影。
山中曲三首·其三
作者：石宝
朝代：明

峭石激湍响，古城临水居。城东有渴叟，不及水中鱼。
山中曲三首·其二
作者：石宝
朝代：明

朝登青石岩，十步一驻马。亦有红颜人，倚马立岩下。
巨牛行
作者：石宝
朝代：明

巨牛出东郊，见虎良不畏。自恃形庞然，文采亦森蔚。况食三品刍，曾为景升贵。宁知吏卒不敢嗔，乃是主人豢养之深恩。狂奔出柙若无敌，欲与虎豹相噬吞。履尾幸未咥，捋须安可论。枯摧老角迸林薮，腻洒膏血沾平原。方悔技艺薄，势燄难久藉。平生誇诩皆雷同，往日声名亦狐假。嗟哉牛莫斗，虎欲来，不如量力无后灾。天下之事宁独牛虎哉。
庚戌元夜
作者：石宝
朝代：明

五云宫殿晚氤氲，箫鼓声繁万井闻。圣主未行春令下，侍臣先奏夜光分。灯摇穴凤仪时尾，火映山龙补后纹。别有只鸡尊酒会，闾阎相劳正欣欣。
开户见残月
作者：石宝
朝代：明

开户见残月，雕弓已下弦。蛾眉窥浅水，玉玦在青天。近寺闻清磬，趋朝握短鞭。不因钟鼓急，春晓正高眠。
往年尝拜徐内翰外祖像追作此诗
作者：石宝
朝代：明

文章见说献麒麟，内苑年年翰墨新。帝爱贾生知治体，世传孙策好丰神。九泉别入修文馆，千载重宣作记人。书疏满堂凋落尽，不堪登拜为沾巾。
徐内翰先生
作者：石宝
朝代：明

汉苑探春跨渥驹，冰清无处指瑕瑜。风云笔㡳词何健，霖雨人间望欲苏。梦破岂知瀛岛别，剑亡空讶客星孤。荒坟四尺城南畔，海鹤年年下绿芜。
得白宗伯先生书
作者：石宝
朝代：明

北雁正南翔，书来自帝乡。人同秋色老，情比道涂长。礼乐归宗伯，文章忆大方。江湖无限意，延伫几斜阳。
得西涯先生手教
作者：石宝
朝代：明

多少英豪望后尘，清风长播玉堂春。斗星麟凤光天下，韩柳苏黄合一人。附骥惭非千里翼，登龙敢负十年身。青云仰止情何限，会逐鸣环上紫宸。
忆京华故居
作者：石宝
朝代：明

官酒新分双玉瓶，看花又上避风亭。到门山果呼儿买，隔树黄鹂促席听。尘土不沾霄汉梦，天河曾笑女牛星。而今帘幕春无主，惟有宫杨似旧青。
忆亲
作者：石宝
朝代：明

龙城望月四经秋，梦逐金波影外流。为忆称觞奉颜色，三番不敢近高楼。鹤发童颜会面难，况将歌酒奉深欢。南风已入高秋树，才得归鸿一问安。
忆亲·其一
作者：石宝
朝代：明

龙城望月四经秋，梦逐金波影外流。为忆称觞奉颜色，三番不敢近高楼。
忆亲·其二
作者：石宝
朝代：明

鹤发童颜会面难，况将歌酒奉深欢。南风已入高秋树，才得归鸿一问安。
忆古二首
作者：石宝
朝代：明

好花生阶间，风日晴更好。有时风雨来，不异阶前草。情欣见花好，情乖见花恶。须看老妇手，亦有调羹错。
忆古二首·其一
作者：石宝
朝代：明

好花生阶间，风日晴更好。有时风雨来，不异阶前草。
忆古二首·其二
作者：石宝
朝代：明

情欣见花好，情乖见花恶。须看老妇手，亦有调羹错。
忆在京师与从善郎中雨中倡和颇多今君南徙怅然有怀
作者：石宝
朝代：明

对雨思前事，挥毫忆俊才。诗情同贾至，仙客本天台。别后坛应冷，春深雁不来。金陵城外路，一日几花开。
忆崛？山
作者：石宝
朝代：明

崛？奇赏忆当年，十里青山半管弦。啼鸟惯来红树里，落霞时堕酒杯前。锦衣公子雄三尺，彩笔诗人炫百篇。回首旧游成一梦，西风尘鬓独悽然。
忆崛�山
作者：石宝
朝代：明
体裁：七言律诗

崛�奇赏忆当年，十里青山半管弦。啼鸟惯来红树里，落霞时堕酒杯前。锦衣公子雄三尺，彩笔诗人炫百篇。回首旧游成一梦，西风尘鬓独悽然。
忆昔
作者：石宝
朝代：明

二十馀年梦里恩，春风秋月几消魂。梧桐树老人华发，千古莓苔泪有痕。
忆游南溪
作者：石宝
朝代：明

雅积山水怀，自非簪缨质。屡辱知者招，颇袪愚蒙疾。南风初涤暑，出日自逢吉。峰峦千里秀，禾黍望时实。始泛南溪舟，兼鼓瓠巴瑟。中流跃文鲤，萍藻亦何密。茂树鸣时禽，雄雌若相失。地胜讵因人，吾游幸终日。清酝坐销忧，浩谈忘促膝。明珠公勿靳，此有鲛人室。
怨歌行
作者：石宝
朝代：明

珠人本中国，万里向海陬。结网沈洪波，深入鼋鼍湫。珊瑚由寸积，骊龙不易求。百死冒霜雾，累年被淹留。举手得夜光，宝树照斗牛。三献入汉庭，声名动九州。日往岁亦徂，忽生瑕颣忧。长恐弃道侧，勤苦不能酬。岂惜寒与饥，惧贻重宝羞。中夜起长叹，泪下如泉流。
怨歌行
作者：石宝
朝代：明

黄牛将犊鸡将雏，辛苦不异汝与吾。一朝雏犊背母死，洒泪空成草头水。梁间紫燕轻复斜，谁歌乌衣野草花。纺砖尚有未完线，绣帖犹藏旧镂纱。吁嗟吾儿不还家，城南愁杀双慈鸦。
恭承诰封母赵为恭人进四品秩从家君贵也喜而有作二首
作者：石宝
朝代：明

乳乌思反哺，荏苒一春无。圣主推人子，重封视大夫。黄金新束带，翠羽旧明珠。未得承颜色，徘徊立送途。吾翁推宪法，二十五年来。直矢何曾曲，高槐每自栽。儿曹思养色，家国愧非才。徒藉君王宠，殷勤效老莱。
恭承诰封母赵为恭人进四品秩从家君贵也喜而有作二首·其一
作者：石宝
朝代：明

乳乌思反哺，荏苒一春无。圣主推人子，重封视大夫。黄金新束带，翠羽旧明珠。未得承颜色，徘徊立送途。
恭承诰封母赵为恭人进四品秩从家君贵也喜而有作二首·其二
作者：石宝
朝代：明

吾翁推宪法，二十五年来。直矢何曾曲，高槐每自栽。儿曹思养色，家国愧非才。徒藉君王宠，殷勤效老莱。
恭睹临雍释奠敬述以诗
作者：石宝
朝代：明

璧水晨漭瀁，石坛花始垂。云开大成殿，桧柏郁葳蕤。盛王重孔道，祼献皆亲持。箫韶切云汉，八佾盈阶墀。礼成进诸生，讲席命尔师。敷陈唐虞理，论说羲文辞。坐久进珍茗，雨露必旁施。三氏既荣耀，九卿亦华滋。东瞻学士班，文采何陆离。各敛补衣手，默默犹论思。斯文日中天，志士正扬眉。
悼亡
作者：石宝
朝代：明

骤骥下长坂，日月双转毂。容华易消歇，奈此光景速。结发与君欢，绣帘映华屋。芙蓉为君面，秋水为君目。佩君宜男草，饭君落英菊。谁知绰约姿，弃置在山谷。凄风偃蔓草，犹疑靡罗縠。皎月射危坡，哀乌号古木。安知下泉人，不念我幽独。君无儿与女，谁为君斩服。白杨渐有芽，二月酒初熟。荒凉隧道外，徒使奔童仆。纸钱烧作灰，素手岂堪掬。抛殽在中野，秪充饥鸢腹。回风从西南，袅袅如纺轴。未知是芳䰟，瞻望令頞蹙。伉俪虽人合，乃亦系骨肉。顾彼双飞鸟，安能不反复。语尽情未舒，聊以歌代哭。
悼亡
作者：石宝
朝代：明
体裁：古风

骤骥下长坂，日月双转毂。容华易消歇，奈此光景速。结发与君欢，绣帘映华屋。芙蓉为君面，秋水为君目。佩君宜男草，饭君落英菊。谁知绰约姿，弃置在山谷。凄风偃蔓草，犹疑靡罗縠。皎月射危坡，哀乌号古木。安知下泉人，不念我幽独。君无儿与女，谁为君斩服。白杨渐有芽，二月酒初熟。荒凉隧道外，徒使奔童仆。纸钱烧作灰，素手岂堪掬。抛殽在中野，秪充饥鸢腹。回风从西南，袅袅如纺轴。未知是芳魂，瞻望令頞蹙。伉俪虽人合，乃亦系骨肉。顾彼双飞鸟，安能不反复。语尽情未舒，聊以歌代哭。
惜春词
作者：石宝
朝代：明

青琐烧灯人夜语，起看夭桃落红雨。荡漾春光系不回，杨条枉自垂千缕。南邻少妇色惆怅，朝朝独上妆楼望。封侯不顾家存亡，何必薄情惟鲁将。
感兴三首
作者：石宝
朝代：明

世路险且迫，冰雪滞行轮。岁暮安适归，西方有佳人。采薇食芝实，圣主不得臣。誓欲往求之，为叙累世亲。凄风吹我衣，龙剑欲张鳞。豺虎鸣道旁，君子有未仁。怅望不可见，嘅叹而伤神。至清则无鱼，至察则无徒。山薮贵藏疾，大川恒纳污。仲举见已晚，元礼陨其躯。疾甚乃主乱，反以瑕败瑜。嘉木未易茂，荆棘可胜诛。所以明哲士，但在守德隅。周诗歌猃狁，薄伐不穷驱。凤凰翔千仞，鸱鸮嗜腐鼠。卑高各异性，戈长不舂黍。至人等彭殇，鸟兽可同处。君子慎辨物，择身贵得所。宁为昂昂驹，不作鸥与凫。铦刃虽易缺，白璧终难污。弃置勿复谈，祝鮀言孔甘。
感兴三首·其一
作者：石宝
朝代：明

世路险且迫，冰雪滞行轮。岁暮安适归，西方有佳人。采薇食芝实，圣主不得臣。誓欲往求之，为叙累世亲。凄风吹我衣，龙剑欲张鳞。豺虎鸣道旁，君子有未仁。怅望不可见，嘅叹而伤神。
感兴三首·其三
作者：石宝
朝代：明

凤凰翔千仞，鸱鸮嗜腐鼠。卑高各异性，戈长不舂黍。至人等彭殇，鸟兽可同处。君子慎辨物，择身贵得所。宁为昂昂驹，不作鸥与凫。铦刃虽易缺，白璧终难污。弃置勿复谈，祝鮀言孔甘。
感兴三首·其二
作者：石宝
朝代：明

至清则无鱼，至察则无徒。山薮贵藏疾，大川恒纳污。仲举见已晚，元礼陨其躯。疾甚乃主乱，反以瑕败瑜。嘉木未易茂，荆棘可胜诛。所以明哲士，但在守德隅。周诗歌猃狁，薄伐不穷驱。
慈乌吟
作者：石宝
朝代：明

哑哑城头乌，朝日带寒辉。衔虫哺其子，直下草野飞。天寒老雌独，日暮望雏归。啄粟至已晚，长恐摧羽衣。下有倚闾母，叹息声未希。游子在天涯，四牡恒騑騑。
扑枣呈莲北司城
作者：石宝
朝代：明

东厢扑枣及秋分，露颗风枝喜共君。明岁却烦君扑枣，可能迢递寄溪云。
折杨柳
作者：石宝
朝代：明

千辙万辙晓行车，谁人折柳临长渠。红颜皓齿春闺女，掩袂攀条独无语。秦楼不见吹箫人，灞桥空有吟诗侣。天长海阔飞鹏翼，迢迢直到天池息。青琐朱扉闭阿娇，绮窗日暮生愁色。